open-index/open-wikipedia-markdown huggingface dataset:
ഷീല ബസ്റൂർ

ഇന്ത്യൻ വംശജയായ ഒരു കനേഡിയൻ ഡോക്ടറാണ് **ഷീല ബസ്റൂർ**. സാർസ് രോഗം തടഞ്ഞ മലയാളി ഡോക്ടർ ആണിവർ. സാർസ് രോഗത്തിൻറെ കരിനിഴലിൽ പകച്ചുനിന്ന കാനഡയിൽ സേവന രംഗത്തു പ്രകാശം പരത്തി കരുത്തും കരുതലുമായി നിന്ന ഇന്ത്യൻ വംശജ ഡോ. ഷീല ബസൂർ അപൂർവമായ അർബുദ രോഗത്തിനു കീഴടങ്ങി. ഇവരുടെ അമ്മ ഡോ. പാർവതി മലയാളിയാണ്.

അർബുദത്തോട് അനിതരസാധാരണമായ മനക്കരുത്തോടെ ഏതാനും വർഷങ്ങളായി പൊരുതിയ ശേഷമാണ് അവർ യാത്രയായത്.   *ഹെമാൻജിയോ പെരിത്തസെറ്റോമ* എന്ന അപൂർവ രോഗമായിരുന്നു ഇവർക്ക്.   2003-ൽ ഒട്ടേറെ പ്പേരുടെ മരണത്തിനിടയാക്കിയ സാർസ് രോഗം പടർന്ന ഘട്ടത്തിൽ ഡോ. ഷീലയുടെ നേതൃത്വവും സാമർഥ്യവും ടൊറന്റോക്കു നൽകിയ സാന്ത്വനം ലോകം മുഴുവൻ പ്രകീർത്തിക്കപ്പെട്ടു.   പൊതുജനാരോഗ്യ ഉപമന്ത്രിയും ചീഫ് മെഡിക്കൽ ഓഫീസറുമായിരുന്നു ഡോ. ഷീല.   അമെതിസ്റ്റ് അവാർഡ് അടക്കം ഒട്ടനവധി പുരസ്കാരങ്ങൾ നേടിയിട്ടുള്ള അവരെ രോഗത്തിൻറെ കറുത്ത കരങ്ങൾ വരിഞ്ഞതോടെ 2007-ൽ സർവീസിൽ നിന്ന് ഒഴിയുകയായിരുന്നു.

കാസർഗോഡ് ചെറുവത്തൂർ കൂടത്തിൽ സി. യു. കെ. നമ്പ്യാരുടെയും ജാനകിയമ്മയുടേയും ആറു മക്കളിൽ രണ്ടാമത്തെയാളും പ്രസിദ്ധ ശാത്രജ്ഞയുമയ ഡോ. പാർവതിയുടെ  മകളാണു ഡോ. ഷീല അന്തരിച്ച സി. പി. ശ്രീധരൻറെ പത്നി നളിനി ഡോ. പാർ വതിയുടെ അനുജത്തിയാണ്.

ബാംഗ്ലൂരിലെ പഠനത്തിനിടെ ജീവിതത്തിലേക്കു കടന്നു വന്ന കാൻസർ സ്പെഷലിസ്റ്റ്  ഡോ. വസന്തറാവു ബസ്റൂറിനെ ഡോ. പാർവതി വിവാഹം ചെയ്തു.   അൻപതുകളിൽ ഇരുവരും കാനഡയിലെത്തി.   വെറ്റനറി ജനസ്റ്റിസ്റ്റാണു പാർവതി.   വസന്തറാവു ബസ്റൂർ  ജോലിചെയ്യുന്ന ആശുപത്രിയിലായിരുന്നു മകളുടെ അന്ത്യം.   1983 ൽ വൈദ്യ ശാസ്ത്ര പഠനത്തിനു ശേഷം ഒരു വർഷം നേപ്പാളിലും വടക്കേ ഇന്ത്യയിലും മായി ആരോഗ്യ വകുപ്പിൽ ജോലി ചെയ്തു.   ഏക മകൾ സിമോൺ കോവ്സ് ടൊറൻറ്റോയിൽ വിദ്യാർത്ഥിനിയാണ്.

## അവലബം

## പുറത്തേക്കുള്ള കണ്ണികൾ
*തെസ്റ്റർ. കോമിൽ നിന്ന്. ഷീലാബസ്റൂർ
*തെസ്റ്റർ.കോമിൽ നിന്ന് കാൻസറിനെതിരായുള്ള പോരാട്ടത്തെപ്പറ്റി ഷീലബസ്റൂർ

വിഭാഗം:ജീവചരിത്രം
വർഗ്ഗം:1956-ൽ ജനിച്ചവർ
വർഗ്ഗം:2008-ൽ മരിച്ചവർ
കുചന്ദനം

ചന്ദനത്തിന്റെ ഗുണങ്ങളുള്ള ഒരു ഔഷധ സസ്യമാണ്‌ ***കുചന്ദനം***. ഇത് പതിമുകം, പതിമുഖം, ചപ്പങ്ങം എന്നീ പേരുകളിലും അറിയപ്പെടുന്നു. സിസാല്പീനിയ സപ്പൻ എന്നാണ്‌ ശാസ്ത്രീയനാമം. (*Ceasalpinia sappan*) ഇംഗ്ലീഷ്: *Japan wood, Brazel wood, sappan wood* എന്നീ പേരുകളിൽ അറിയപ്പെടുന്നു. മലയാളത്തിലെ ചപ്പങ്ങം പതംഗിൽ നിന്നുരുത്തിരിഞ്ഞതാണ്‌. സംസ്കൃതത്തിൽ കുചന്ദന, ലോഹിത, പതാങ്ങ, രഞ്ജന, പത്രാങ്ങ എന്നിങ്ങിനയാണ്. ജന്മദേശം തെക്കുകിഴക്കൻ ഏഷ്യയും മലായ് അർക്കിപിലാഗോയുമാണ്.  പതിനേഴാം നൂറ്റാണ്ടിലെ പ്രധാന ക്രയവിക്രയ വസ്തുവായിരുന്നു. ഇതിൽ നിന്നും ചുവന്ന നിറത്തിലുള്ള ചായം കിട്ടും.

## രൂപവിവരണം
9 മീറ്റർ വരെ ഉയരത്തിൽ വളരുന്ന മുള്ളുകളുള്ള സസ്യമാണിത്. മറ്റു ഭാഷകളിൽ പതംഗ് എന്ന പേരിലാണ്‌ അറിയപ്പെടുന്നത്. 
## രസാദി ഗുണങ്ങൾ
*രസം  :  തിക്തം
*ഗുണം  :  ഗുരു, രൂക്ഷം
*വീര്യം :  ശീതം
*വിപാകം  :  മധുരം

## ഔഷധയോഗ്യമായ ഭാഗങ്ങൾ
മരത്തിന്റെ കാതൽ
## ഔഷധ ഗുണം
വൃണം, ത്വക് രോഗങ്ങൾ, പ്രമേഹം, പിത്തജന്യരോഗങ്ങൾ എന്നിവയുടെ  ചികിത്സയിൽ ഉപയോഗിക്കുന്നു. രക്തചന്ദനത്തിനു പകരമായി ആയുർവേദത്തിൽ ഈ സസ്യത്തെ ഉപയോഗിക്കാൻ വിധിയുണ്ട്.

## ചിത്രശാല

File:Biancaea sappan flowerBuds.jpg|thumb|പതിമുഖത്തിന്റെ പൂക്കൾ
File:Caesalpinia sappan 11.jpg|thumb|തൃശ്ശൂരിൽ
File:Biancaea sappan fruits.jpg|thumb|പതിമുഖത്തിന്റെ കായ്കൾ

File:Caesalpinia sappan (sappanwood).jpg|തൈകൾ



## അവലംബം


## പുറത്തേക്കുള്ള കണ്ണികൾ
* http://www.worldagroforestrycentre.org/sea/products/afdbases/af/asp/SpeciesInfo.asp?SpID=17959 

വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ചൈനയിലെ മരങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ചക്കരക്കൊല്ലി

ഉഷ്ണമേഖലാ കാടുകളിൽ കാണപ്പെടുന്ന ഒരു ഔഷധസസ്യമാണ്‌ **ചക്കരക്കൊല്ലി**. .സംസ്കൃതത്തിൽ **മധുനാശിനി** എന്നും അറിയപ്പെടുന്നു . പ്രമേഹത്തിന്‌ ഔഷധമായി ഇതിന്റെ ഇലകൾ ഉപയോഗിക്കുന്നു. കേരളത്തിലെ ആദിവാസികളായ ഇരുളർ ഇതിന്റെ ഇല മൂത്രം തെളിയുവാനായി രാവിലെ ചവച്ചിറക്കുന്നു. മൂത്രം വർദ്ധിപ്പിക്കുവാനും ഹൃദയരക്തംചംക്രമണം വർദ്ധിപ്പിക്കാനും ഇതിനു ശേഷിയുണ്ട്. ഈ ചെടിയുടെ ഇല ചവച്ചിറക്കിയാൽ കുറച്ചു നേരത്തേക്കു മധുരം അറിയാൻ സാധിക്കില്ല. വള്ളികളായി പടരുന്ന ഈ ചെടിയുടെ ഇലകൾ ചെറുതാണു.

ഇന്ത്യയിലും ആഫ്രിക്കൻ മധ്യരേഖാപ്രദേശത്തും ആസ്ത്രേലിയയിലും കാണപ്പെടുന്ന ഇത് സാവധാനം വളരുന്ന ഒരു ബഹുവർഷ വള്ളിച്ചെടിയാണ്. വൃത്താകൃതിയിലോ, ദീർഘവൃത്താകൃതിയിലോ ഉള്ള ഇലകൾ ഉള്ള സസ്യത്തിൽ ചെറിയ മഞ്ഞപ്പൂക്കളാണുള്ളത്. അപ്പൂപ്പൻതാടി പോലെ പറക്കുന്ന കായകളാണ് ഇവയുടേത്.

## ഗുണവിശേഷങ്ങൾ
ഏഷ്യൻ രാജ്യങ്ങളിൽ ചക്കരക്കൊല്ലി ദീർഘകാലമായി ഔഷധസസ്യമായി ഉപയോഗിച്ചു വരുന്നു. ഔഷധമൂല്യമുള്ള ട്രൈടർപ്പനോയിഡുകൾ ഉൾപ്പെടെയുള്ള ഒട്ടേറെ രാസവസ്തുക്കൾ ഇതിൽ ഉണ്ട്. സാപോണിൻ എന്ന ഘടകം മധുരം അറിയാനുള്ള രസമുകുളങ്ങളുടെ ശേഷി താൽക്കാലികമായി ഇല്ലാതാക്കുന്നു. ഈ ചെടിയുടെ സത്തിൽ നിന്ന് ഔഷധങ്ങളും വ്യാവസായിക ഉപയോഗവും കണ്ടെത്താനുള്ള ഗവേഷണങ്ങൾ നടന്നു വരുന്നു.

## രസാദി ഗുണങ്ങൾ
* രസം			:ത്ക്തം, കടു
* ഗുണം		:ലഘു, രൂക്ഷം
* വീര്യം			:ഉഷ്ണം
* വിപാകം		:കടു

## ഔഷധയോഗ്യ ഭാഗം
ഇല, വേര് t

## ഔഷധ ഉപയോഗം
പ്രമേഹത്തിനെതിരെ ഒരു സിദ്ധൌഷധമായി കരുതുന്ന ഒരു ചെടിയാണിത്‌. അമിതവണ്ണത്തെ കുറയ്ക്കാനും ഇത്‌ ഉപയോഗിക്കുന്നു.ഇതിലടങ്ങിയിരിക്കുന്ന ജിമ്നേമിക്‌ ആസിഡ്‌ ആണ്‌ ഈ ചെടിയുടെ ഔഷധശക്തികൾക്ക്‌ നിദാനം. ആസ്ത്മ, നേത്രരോഗങ്ങൾ, നീര്‌, പാമ്പുവിഷം എന്നിവയ്ക്കും ഇത്‌ ഔഷധമായി ഉപയോഗിക്കുന്നു.

### ചിത്രശാല

image: Gymnema sylvestre 96.jpg
image: Gymnema sylvestre54.jpg
File:Gymnema sylvestre 11.JPG|ചക്കരക്കൊല്ലി, തൃശ്ശൂരിൽ


## അവലംബം


## പുറത്തേക്കുള്ള കണ്ണികൾ



വർഗ്ഗം:ഔഷധസസ്യങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
കാട്ടുനായ്ക്കർ

കേരളത്തിലെ വയനാട് ജില്ലയിലെ ഒരു ആദിവാസി വർഗമാണ് **കാട്ടുനായ്ക്കർ**. പ്രാക്തന ഗോത്ര വർഗത്തിലാണ് ഇവർ ഉൾപ്പെടുന്നത്. **തേൻകുറുമർ** എന്നും ഇവർ അറിയപ്പെടുന്നു.

ഇവർ ഒരിടത്തും സ്ഥിരമായി താമസിക്കാറില്ല. ഒന്നോ രണ്ടോ മാസം ഒരു പ്രദേശത്ത് കൂട്ടമായി താമസിക്കും. അവിടെയുള്ള ഭക്ഷണ വിഭവങ്ങൾ തീർന്നാൽ മറ്റൊരിടം തേടി യാത്രയാകും. ഒരിടം വിട്ട് പോകുമ്പോൾ ഉപയോഗിച്ചിരുന്ന ചട്ടി, കലം, കത്തി തുടങ്ങിയ ഉപകരണങ്ങൾ അവർ ഉപേക്ഷിക്കുകയോ ഗുഹകളിലും പൊത്തുകളിലും മറ്റും ഒളിപ്പിച്ച്വെക്കുകയോ ചെയ്യും. തേനും കാട്ടുകിഴങ്ങുകളും കായ്കളുമൊക്കെയാണ് ഇവരുടെ പ്രധാന ആഹാരം. ഇറച്ചിയും ഇവരുടെ ഇഷ്ട ഭക്ഷണമാണ്. മികച്ച നായാട്ടുകാരല്ല എങ്കിലും അമ്പും വില്ലും ഉപയോഗിച്ച് കാട്ടുകിളികളേയും കാട്ടാടുകളെയും മറ്റും ഇവർ വേട്ടയാടും.

പുതിയ സ്ഥലത്തേക്ക് മാറുമ്പോൾ ഇവർ വീട്ടുപകരണങ്ങൾ വാങ്ങുന്നതിനായി നാട്ടിലേക്ക് വരും. ഇതിനുള്ള പണമുണ്ടാക്കുന്നതിനായി ഇവർ ആനയെ കെട്ടാനുള്ള കയറണ്ടാകാൻ ഉപയോഗിക്കുന്ന കരിനാരുകൾ ശേഖരിച്ച് വിൽക്കും. കിട്ടുന്ന പണംകൊണ്ട് ആവശ്യമുള്ള സാധനങ്ങൾ വാങ്ങിയശേഷം ഇവർ കാട്ടിലേക്ക് മടങ്ങും.

കൊയ്ത്തുകാലത്ത് കാട്ടുനായ്ക്കർ കാടിനരികിലുള്ള നെൽവയലുകളിലേക്കിറങ്ങും. വയലിനരികിലുള്ള മാളങ്ങളിലെ എലികളെ പിടിക്കുകയാണ് ഉദ്ദേശ്യം. എലികളോടൊപ്പം അവയുടെ മാളങ്ങളിൽ സൂക്ഷിച്ച് വച്ചിട്ടുള്ള നെല്ലും ഇവർ എടുക്കും. എലിയും നെല്ലും പാകം ചെയ്ത് ഭക്ഷിക്കും.

യാരി, മസ്തിദൈവം, ഹെന്തപ്പിൻ (മുത്തപ്പൻ) എന്നിങ്ങനെ പല ദൈവങ്ങൾ കാട്ടുനായ്ക്കർക്കുണ്ട്. എന്നാൽ വിഗ്രഹങ്ങളും ക്ഷേത്രങ്ങളും ഇവർക്കില്ല.

## അവലംബം

## പുറത്തേക്കുള്ള കണ്ണികൾ
* http://www.mathrubhumi.com/wayanad/news/918569-local_news-Wayanad.html
* http://lsgkerala.in/meenangadipanchayat/history/ 
* http://kif.gov.in/ml/index.php?option=com_content&task=view&id=201&Itemid=29
അടിത്തിട്ട്

നദിയുടെ ഗതിമാറുമ്പോൾ ഉണ്ടാകുന്ന എക്കൽത്തിട്ടാണ് **അടിത്തിട്ട്** (bottom). അപരദന (erosion) ത്തിൻറെ ഫലമായി നദീമാർഗങ്ങളുടെ ആഴവും പരപ്പും വർദ്ധിക്കുന്നു. നദീതലത്തിലുള്ള ശിലകൾ ഭിന്നസ്വഭാവത്തിലുള്ളതാവുമ്പോൾ, തലത്തിൻറെ ഒരുഭാഗം മാത്രം കുഴിയാനും മറുഭാഗത്ത് എക്കൽ അടിഞ്ഞുകൂടാനും ഇടയാകുന്നു. വെള്ളം ഇറങ്ങുമ്പോൾ നീർച്ചാൽ കൂടുതൽകുഴിവുള്ള ഭാഗങ്ങളിലേക്ക് ഒതുങ്ങുന്നു. വശങ്ങളിൽ എക്കൽ അടിഞ്ഞ് ഫലഭൂയിഷ്ടമായ തിട്ടുകൾ രൂപം കൊള്ളുന്നു. തീവ്രവും പാർശ്വീകവുമായ അപരദനത്തിൻറെ ഫലമായി നദി എതിർ ഭാഗത്തേക്കുനീങ്ങി ഒഴുകാൻ തുടങ്ങിയാൽ ഈതിട്ടുകൾ വെള്ളപ്പൊക്കകാലത്തുപോലും ക്രമത്തിലധികം നിമജ്ജിതമാകുന്നില്ല. ഇവയാണ് അടിത്തിട്ടുകൾ എന്നറിയപ്പെടുന്നത്. സ്വയം ഗതിമാറുന്ന നദികളിൽ ഇത്തരം തിട്ടുകൾ ധാരാളമായി ഉണ്ടാവുന്നു. മിസിസിപ്പിയിലെ ഇത്തരം ഭൂരൂപങ്ങളാണ് ആദ്യമായി ശ്രദ്ധിക്കപ്പെട്ടത്. ഇന്ത്യയിൽ ബ്രഹ്മപുത്രനദിയുടെ പാർശ്വങ്ങളിലെ വളക്കൂറുള്ള ചണനിലങ്ങളൊക്കെത്തന്നെ ഇത്തരം തിട്ടുകളാണ്.

വർഗ്ഗം:ഭൂപ്രകൃതികൾ
കാൾ ഫ്രെഡറിക് ഗോസ്സ്

ഒരു ജർമൻ ഗണിതശാസ്ത്രജ്ഞനാണ് **കാൾ ഫ്രെഡറിക് ഗോസ്സ്**. "ഗണിതശാസ്ത്രത്തിലെ രാജകുമാരൻ" എന്നാണ് ഇദ്ദേഹം അറിയപ്പെടുന്നത്.
## ജനനം
1777 ഏപ്രിൽ 30 ജർ‌മ്മനിയിലെ ബ്രൺ‌സ്‌വിക്കിൽ.
## ബാല്യകാലം
അസന്തുഷ്ടമായ കുടുംബാന്തരീക്ഷത്തിലായിരുന്നു ബാല്യകാലം.എങ്കിൽ‌പോലും അസാധാരണമായ കഴിവ് ഇദ്ദേഹം പ്രകടിപ്പിച്ചിരുന്നു.ഏഴാമത്തെ വയസ്സിൽതന്നെ തന്റെ വൈദഗ്ദ്ധ്യം തെളിയിച്ചു.അദ്ധ്യാപകരെ അത്ഭുതപ്പെടുത്തി 1 മുതൽ 100 വരെയുള്ള സംഖ്യകളുടെ തുക ഇദ്ദേഹം നിഷ്പ്രയാസം കണ്ടെത്തി.അതിപ്രകാരമായിരുന്നു.
1+100=101,2+99=101 തുടങ്ങി സംഖ്യകളെ 50 ജോടികളാക്കി.ശേഷം 50 × 101 = 5050 എന്ന വഴി സ്വീകരിച്ചു.ഈ സംഭവമാണ് അദ്ധ്യാപകരായ ജെ.ജി.ബട്ണറേയും മാർറ്റിൻ ബാർ‌റ്റെൽ‌സിനേയും അമ്പരപ്പെടുത്തിയത്.പിതാവാകട്ടെ,തന്റെ പുത്രനെ കുലത്തൊഴിൽ അഭ്യസിപ്പിയ്ക്കാനായിരുന്നു ഇഷ്ടപ്പെട്ടത്.ആയതിനാൽതന്നെ പുത്രന്റെ കഴിവുകളും സിദ്ധികളും പിതാവിനാൽ പരിപോഷിപ്പിയ്ക്കപ്പെട്ടില്ല.എന്നാൽ മാതാവ് ഇദ്ദേഹത്തിന്റെ ആഗ്രഹത്തിനനുസരിച്ച് പ്രവർ‌ത്തിയ്കുകയും ബ്രൗൺ‌ഷ്‌വീഗിലെ പ്രഭുവിനാൽ വിശിഷ്ടാംഗത്വം നേടുകയും ഉണ്ടായി.സ്വന്തന്ത്രമായി ഇദ്ദേഹം നടത്തിയ പഠനങ്ങൾ പ്രധാനപ്പെട്ടവയാണ്.വശങ്ങളുടെ എണ്ണം ഫെർ‌മാറ്റ് അഭാജ്യം ആയ ഏതൊരു ബഹുഭുജവും കോം‌പസ്സുപയോഗിച്ച് നിർ‌മ്മിയ്ക്കാൻ സാധിയ്ക്കുമെന്ന് തെളിയിച്ചു.17വശങ്ങളുള്ള ബഹുഭുജത്തെ തന്റെ ശവകുടീരത്തിൽ വരയ്ക്കണമെന്ന് ഇദ്ദേഹം അഭ്യർ‌ത്ഥിച്ചിരുന്നത്രേ.
## ഗണിതശാസ്ത്രവും ഗോസ്സും
അഭാജ്യസം‌ഖ്യാസിദ്ധാന്തം വളരെ വിലയേറിയ ഒരു സംഭാവനയാണ്. ഈ സിദ്ധാന്തം പൂ‌ർ‌ണ്ണസം‌ഖ്യകൾക്കിടയിൽ അഭാജ്യസം‌ഖ്യകൾ എപ്രകാരമാണ് വിതരണം ചെയ്യപ്പെട്ടിരിയ്ക്കുന്നത് എന്ന് തെളിയിച്ചു. ബീജഗണിതത്തിലെ അടിസ്ഥാനസിദ്ധാന്തം തെളിയിച്ചു.

## അവലംബം

* കേരള ശാസ്ത്ര സാഹിത്യ പരിഷത്തിന്റെ ഗണിത കൗതുകം പുസ്തകം

## കൂടുതൽ വായനയ്ക്ക്
* 
* 
* 
* 
* 
* 
* 

## പുറത്തേയ്ക്കുള്ള കണ്ണികൾ

*
*Complete works
*
*Gauss and his children
*Gauss biography 
*
*Carl Friedrich Gauss, Biography at Fermat's Last Theorem Blog.
*Gauss: mathematician of the millennium, by Jürgen Schmidhuber
*English translation of Waltershausen's 1862 biography
*Gauss  general website on Gauss
*MNRAS '''16''' (1856) 80 Obituary
*Carl Friedrich Gauss on the 10 Deutsche Mark banknote 
*
*Carl Friedrich Gauss at Wikiquote
*"Carl Friedrich Gauss" in the series *A Brief History of Mathematics* on BBC 4

വർഗ്ഗം:ജർമ്മൻ ഗണിതശാസ്ത്രജ്ഞർ
വർഗ്ഗം:കോപ്ലി മെഡൽ നേടിയവർ
കൊഴുക്കട്ട

ദക്ഷിണേന്ത്യയിൽ പ്രത്യേകിച്ചും കേരളത്തിൽ ഏറെ പ്രചാരമുള്ള ഒരു പലഹാരമാണ്‌ **കൊഴുക്കട്ട** അല്ലെങ്കിൽ **കുഴക്കട്ട** (കൊഴക്കട്ട). ശർക്കരയിട്ട് തേങ്ങാ പീര അരിമാവു കൊണ്ട് പൊതിഞ്ഞ്, ആവിയിൽ പുഴുങ്ങിയാണ് ഇത് ഉണ്ടാക്കുന്നത്. ചെറുപയർ, എള്ള്, കടലപ്പരിപ്പ് എന്നിവ പ്രത്യേകമായി ചേർത്തും കൊഴുക്കട്ട നിർമ്മിക്കാറുണ്ട്. ഗണപതിക്ഷേത്രങ്ങളിൽ *മോദകം* എന്ന പേരിൽ ഉണ്ടാക്കുന്നതും കൊഴുക്കട്ട തന്നെയാണ്.

## തയ്യാറാക്കുന്ന വിധം
അരിപ്പൊടി ചൂടുവെള്ളത്തിൽ കുഴച്ച്, ചെറിയ വട്ടത്തിൽ പരത്തി, അതിൽ ശർക്കരയിൽ ചിരകിയ നാളികേരവും ജീരകവും ചേർത്ത് കാച്ചിയ മിശ്രിതം വച്ച് ഉരുളയാക്കി ആവിയിൽ പുഴുങ്ങിയെടുക്കുന്നു. ഉരുണ്ടിരിക്കുന്നതിനൽ മധ്യ കേരളത്തിൽ ഇതു വെറും ശർക്കര **ഉണ്ട** എന്ന പേരിൽ അറിയപ്പെടുന്ന്. നാളികേരത്തിനു പകരം അവിൽ ഉപയോഗിച്ചും കൊഴുക്കട്ടയുണ്ടാക്കാറുണ്ട്.

Image:കൊഴുക്കട്ട ഘട്ടം1.jpg
Image:കൊഴുക്കട്ട ഘട്ടം2.jpg
Image:കൊഴുക്കട്ട ഘട്ടം3.jpg
Image:കൊഴുക്കട്ട ഘട്ടം4.jpg


വിഭാഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:ഇന്ത്യൻ മധുരപലഹാരങ്ങൾ
മാർക്കോസ് (വിവക്ഷകൾ)

*മാർക്കോസ് ഇന്ത്യൻ നാവിക സേനയുടെ പ്രത്യേക പ്രവർത്തന ഘടകം. മറൈൻ കമാൻഡോസ് എന്നതിന്റെ ചുരുക്കരൂപം.
*മാർക്കോസ് (ഗായകൻ) മലയാള ചലച്ചിത്ര പിന്നണി ഗായകൻ
പ്രബോധനം (വിവക്ഷകൾ)

* ബോധോദയമുണ്ടാക്കുക എന്ന് അർത്ഥം
* ഇസ്ലാമിക പ്രബോധനം - ഇസ്ലാം മതത്തിന്റെ പ്രചാരണത്തിന് വിശ്വാസികൾ നൽകുന്ന പേര്
* പ്രബോധനം വാരിക - പ്രബോധനം വാരിക
ഷുജാത് ഹുസൈൻ ഖാൻ

*[[ഇംദാദ് ഖാനി ഘരാന]]* എന്ന സിത്താർ ശൈലിയുടെ വക്താവായി അറിയപ്പെടുന്ന പ്രശസ്തനായ ഗസൽ ഗായകനും സിത്താർ വായനക്കാരനുമാണു **ഷുജാത് ഹുസൈൻ ഖാൻ** (Shujaat Hussain Khan (ജനനം: 1960-ൽ)). പ്രഗല്ഭ സിതാർ വാദകനായിരുന്ന ഉസ്താദ് വിലായത്ത് ഖാന്റെ (Ustaad Vilayat Khan) മകനാണ്‌ ഷുജാത് ഹുസൈൻ ഖാൻ . പിതാമഹൻ ഉസ്താദ് ഇനായത് ഖാൻ (Ustaad Inayat Khan) , പ്രപിതാമഹൻ ഉസ്താദ് ഇംദാദ് ഖാൻ (Ustaad Imdad Khan). അദ്ദേഹത്തിന്റെ പിതാവ് ഉസ്താദ് സഹബദ് ഖാൻ (Ustaad Sahabad Khan). എല്ലാവരും അവരവരവുടെ കാലഘട്ടത്തിലെ മികച്ച സംഗീതജ്ഞരായിരുന്നു.

ഷുജാത്തിന്റെ മുത്തച്ഛനാ‍യിരുന്നു *ഇംദാദ് ഖാനി ഘരാന* ശൈലിയുടെ ഉപജ്ഞാതാവ്. സ്വച്ഛവും ശാന്തവുമായ ആലാപന ശൈലി ഷുജാത്തിന്റെ മാത്രം പ്രത്യേകതയാണ്. ഹിന്ദുസ്ഥാനി സംഗീതശൈലിയുടെ മുഴുവൻ സൌന്ദര്യവും ആവിഷ്കരിച്ചതാണ് ഷുജാത്തിന്റെ സംഗീതം. അതു കൊണ്ട് തന്നെ ഷുജാത് ഹുസൈൻ അദ്ദേഹത്തിന്റെ തലമുറയിൽപ്പെട്ട ഏറ്റവും മികച്ച ക്ലാസിക്കൽ സംഗീതജ്ഞനാ‍യി കണക്കുകൂട്ടപ്പെടുന്നു.

മുന്നാമത്തെ വയസ്സിൽ ഷുജാത്തിനായി പ്രത്യേകം രൂപകല്പന ചെയ്ത സിതാറിൽ പരീശീലനം ആരംഭിച്ച അദ്ദേഹം തന്റെ ആറാമത്തെ വയസ്സിൽ തന്റെ പൊതുമദ്ധ്യത്തിലുള്ള ആദ്യത്തെ പ്രകടനം കാഴ്ച്ചവെച്ചു. അതിനു ശേഷം അദ്ദേഹം ഇൻഡ്യക്കകത്തും പുറത്തും നിരവധി വേദികളിൽ തന്റെ പ്രതിഭാസാന്നിധ്യം തെളീയിച്ചു. നിരവധി പുരസ്ക്കാരങ്ങൾക്കു ഇദ്ദേഹം അർഹനായി. ഇൻഡ്യയെ പ്രതിനിധീകരിച്ചു യു എന്നിൽ വച്ചു നടത്തിയ പ്രകടനത്തെ തുടർന്ന് അദ്ദേഹത്തിനെ യു എൻ പ്രത്യേക ബഹുമതി നൽകി ആദരിക്കുകയുണ്ടായി.

*ലാജൊ ലാജൊ* എന്ന ആൽബത്തിലുടെയാണ് ഷുജാത് ഹുസൈൻ ഗസലിന്റെ മായികലോകത്തിലേക്കു പ്രവേശിക്കുന്നത്. സ്റ്റിൽനെസ്സ് ഓഫ് സൌണ്ട് എന്ന സൂഫി ആൽബത്തിലുടെ ആദ്ദേഹത്തിന്റെ പ്രശസ്തി പിന്നീട് വീണ്ടും വർദ്ധിച്ചു. അമീർ ഖുസ്രു രചിച്ച നാലു ഗസലുകളാണ് ഇതിൽ ഉൾപ്പെടൂത്തിയിരിക്കുന്നത്, ഒരു ഖവാലിയും.

ഏകദേശം 50 ഓളം ആൽബങ്ങൾ അദ്ദേഹത്തിന്റെ പേരിലുണ്ട്. 2004ൽ ഷുജാത് ഖാൻ, ഇറാനിയ സംഗീതജ്ഞനായ കയ്ഹാൻ കല്ഹാറുമായി ചേർന്നു പുറത്തിറക്കിയ റെയിൻ എന്ന ആൽബത്തിലുടെ ഗ്രാമി അവാർഡിനായി നോമിനേറ്റ് ചെയ്യപ്പെട്ടു.

## ഷുജാത്തിന്റെ ചില പ്രശസ്തങ്ങളായ ആൽബങ്ങൾ

*ഗായകി ആം‌ഗ്
*ഹസാരോം ഖവായിഷെം 
*യാദേൻ
*രാസ്തെ
*നൈന ദി ഹൌസ് ഓഫ് മ്യൂസിക്
*സ്റ്റില്നെസ്സ് ഒഫ് സൌണ്ട് (സൂഫി ഗസലുകൾ)
*റെയിൻ
*ലാജൊ ലാജൊ
*ബ്രീസ്
*സുർ ഓർ സാസെം.

## അവലംബം


## പുറത്തേക്കുള്ള കണ്ണികൾ
http://www.shujaatkhan.com/

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:ജീവചരിത്രം
വർഗ്ഗം:1960-ൽ ജനിച്ചവർ
കുട്ടമത്ത്

കാസർഗോഡ് ജില്ലയിലെ ചെറുവത്തൂരിലെ ഒരു ഗ്രാമമാണ് **കുട്ടമത്ത്**. മഹാകവി കുട്ടമത്തിന്റെ ജന്മദേശമാണിതു്. ദേശീയപാത 66 ൽ നീലേശ്വരത്തിനും കാലിക്കടവിനും ഇടയിലാണ് ഈ പ്രദേശം. പാരിസ്ഥിതികനാശം നേരിടുന്ന വീരമലക്കുന്ന് കുട്ടമത്തിനോട് അനുബന്ധ പ്രദേശമാണ്. 
thumb|കുട്ടമത്ത് കുന്നിയൂർ കുഞ്ഞിക്കൃഷ്ണക്കുറുപ്പ്
കവികുടുംബമായ കുട്ടമത്ത് കുന്നിയൂർ തറവാട് കുട്ടമത്താണ്. കവികളായ കുഞ്ഞുണ്ണി കുറുപ്പ്, ചെറിയ രാമകുറുപ്പ് , കുട്ടമത്ത് കുഞ്ഞമ്പു കുറുപ്പ്, കുഞ്ഞിക്കേളു കുറുപ്പ്, മഹാകവി കുട്ടമത്ത്, നാരായണ കുറുപ്പ്, വൈദ്യ ചികിത്സയ്ക്കൊപ്പം അധ്യാപകനായും സേവനം ചെയ്ത വൈദ്യരത്നം നാരായണക്കുറുപ്പ്, കെ.കെ.കുട്ടമത്ത് കുന്നിയൂർ എന്ന തൂലികാനാമത്തിൽ അറിയപ്പെട്ട  കരുണാകര കുറുപ്പ്, വിദ്വാൻ കുഞ്ഞിക്കൃഷ്ണ കുറുപ്പ് , വിദ്വാൻ കെ.പി. മാധവ കുറുപ്പ്  എന്നിവരുടെ ജന്മദേശം കൂടിയാണ് ഇത്.

കുട്ടമത്ത് കൊവ്വലിൽ വീരഭദ്രക്ഷേത്രത്തിനു സമീപമുള്ള ഇഡു ഒരു ആകർഷണകേന്ദ്രമാണ്. കുട്ടമത്ത് ഭഗവതിക്ഷേത്രവും ചെറുവത്തൂർ കുട്ടമത്ത് പൂമാല ഭഗവതി ക്ഷേത്രവും പ്രധാന ആരാധനാകേന്ദ്രങ്ങളാണ്.  കുട്ടമത്തിനോട് ചേർന്നുള്ള വയൽ പക്ഷിനീക്ഷകരുടെ ഒരു ആകർഷണകേന്ദ്രമാണ്.

ജി. എച്ച്. എസ്. എസ്. കുട്ടമത്ത്, എം.കെ.എസ്.എച്ച്.എസ്. കുട്ടമത്ത്, എ. യു. പി. എസ്. കൊവ്വൽ ചെറ‌ുവത്ത‌ൂർ, ജി.‍ഡബ്ല്യൂ. യു.പി.എസ്. ചെറുവത്ത‌ൂർ, എന്നിവയാണ് പ്രധാന വിദ്യാഭ്യാസകേന്ദ്രങ്ങൾ.  

## ചിത്രശാല

പ്രമാണം:Idu.JPG|thumb|right|300px|ചെറുവത്തൂർ കൊവ്വലിൽ വീരഭദ്രക്ഷേത്രത്തിനു സമീപമുള്ള ഇഡു
File:Chc cheruvathur.jpg|സാമൂഹ്യ ആരോഗ്യ കേന്ദ്രം
File:Poomaruthan theyyam at Kuttamath Poomala temple 2016.jpg|കുട്ടമത്ത് പൂമാല ഭഗവതി ക്ഷേത്ര മൂവാണ്ട് കളിയാട്ടത്തിലെ പൂമാരുതൻ തെയ്യം



വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നൂറ്റാണ്ട്

## നൂറ്റാണ്ടിന്റെ തുടക്കവും അവസാനവും ഗ്രിഗോറിയൻ കലണ്ടറിൽ
ഗ്രിഗോറിയൻ കലണ്ടർ അനുസരിച്ച് എഡി 1ആം നൂറ്റാണ്ട് ആരംഭിച്ചത് എഡി 1 ജനുവരി 1നാണ്. അവസാനിച്ചത് എഡി 100 ഡിസംബർ 31നും. രണ്ടാം നൂറ്റാണ്ട് 101ൽ, മൂന്നാം നൂറ്റാണ്ട് 200ൽ എന്ന ക്രമത്തിൽ. *n*-ആം നൂറ്റാണ്ട് ആരംഭിക്കുന്നത്  *100×n - 99*-ൽ ആയിരിക്കും. എല്ലാ നൂറ്റാണ്ടിലും അത് എത്രാം നൂറ്റാണ്ടാണോ ആ സംഖ്യ കൊണ്ട ആരംഭിക്കുന്ന ഒരു വർഷമേ ഉണ്ടായിരിക്കുകയുള്ളൂ. (ഉദാഹരണമായി 19ആം നൂറ്റാണ്ടിലെ 1900)

### പത്തൊൻപതാം നൂറ്റാണ്ടിന്റെ അവസാനം
19ആം നൂറ്റാണ്ടിന്റെ അവസാനം 1999 ഡിസംബർ 31 ആയിരുന്നു എന്നത് പരക്കെയുള്ളൊരു തെറ്റിദ്ധാരണയാണ്. യഥാർത്ഥത്തിൽ 2000 ഡിസംബർ 31നാണ് 20ആം നൂറ്റാണ്ട് അവസാനിച്ചത്.

### ഒന്നാം നൂറ്റാണ്ട് എഡിയും ബിസിയും
1ആം നൂറ്റാണ്ട് ബിസിക്കും 1ആം നൂറ്റാണ്ട് എഡിക്കും ഇടയിൽ "പൂജ്യം നൂറ്റാണ്ട്" എന്നൊന്നില്ല. ബിസി ഒന്നാം നൂറ്റാണ്ടിൽ ഉൾക്കൊള്ളുന്നത് ബിസി 100 മുതൽ 1 വരെയുള്ള വർഷങ്ങളാണ്. ബിസിയിലെ മറ്റ് നൂറ്റാണ്ടുകൾ ഇതേ ക്രമം പിന്തുടരുന്നു.

വർഗ്ഗം:കാലഗണന
വർഷം

ഭൂമി അതിന്റെ പരിക്രമണ പാതയിലൂടെ സൂര്യനെ ഒരു തവണ ചുറ്റാൻ ആവശ്യമായ സമയമാണ് ഒരു **വർഷം**. വിസ്തൃതമായ കാഴ്ചപ്പാടിൽ ഇത് ഏത് ഗ്രഹത്തെ ബന്ധപ്പെടുത്തിയും പ്രയോഗിക്കാവുന്നതാണ്. ഉദാഹരണമായി ഒരു "ചൊവ്വാ വർഷം" എന്നാൽ ചൊവ്വ അതിന്റെ പരിക്രമണ പാതയിലൂടെ ഒരുവട്ടം ചുറ്റിവരുവാനെടുക്കുന്ന സമയമാണ്. കലണ്ടറിൽ ഒരേ പേരിലുള്ള രണ്ട് ദിവസങ്ങൾക്കിടയിലുള്ള സമയമാണ് ഒരു കലണ്ടർ വർഷം. ഒരു കലണ്ടർ വർഷത്തിന്റെ ശരാശരി ദൈർഘ്യം 365.2425 ദിവസമാണ്.

വർഗ്ഗം:കാലഗണന
ഉരുക്ക്

thumb|225px|കൽക്കരി ഖനിയിൽ ഉപയോഗിക്കുന്ന ഒരു ഉരുക്ക് കമ്പി
thumb|225px|ഉരുക്ക്
ഇരുമ്പ്, കാർബൺ എന്നിവ അടങ്ങിയ ഒരു ലോഹസങ്കരമാണ് **ഉരുക്ക്**. ഇരുമ്പാണ് ഇതിൽ ഭൂരിഭാഗവും ഉപയോഗിച്ചിരിക്കുന്ന ലോഹം. ഏകദേശം ആകെ ഭാരത്തിന്റെ 0.2 മുതൽ 2.04% വരെ കാർബണും അടങ്ങിയിരിക്കും. ഇരുമ്പിന്റെ ലോഹസങ്കര നിർമ്മാണത്തിൽ കുറഞ്ഞ ചിലവിൽ ഏറ്റവും ഉയർന്ന ഗുണമേന്മ ലഭിക്കുന്നത് കാർബൺ ചേർക്കുമ്പോഴാണ്. എങ്കിലും  മാംഗനീസ്, ക്രോമിയം, വനേഡിയം, ടങ്സ്റ്റൺ എന്നിവയും സങ്കര ഘടകമായി ഉപയോഗിക്കാറുണ്ട്. കാർബണും മറ്റ് മൂലകങ്ങളും സങ്കരത്തിന്റെ കഠിന്യം വർദ്ധിപ്പിക്കുന്നതിനായാണ് ചേർക്കുന്നത്. സങ്കര ഘടകങ്ങളുടെ അളവ്, ഏത് അവസ്ഥയിലാണ് ഉരുക്കിൽ ചേർത്തിരിക്കുന്നത് എന്നീ കാര്യങ്ങളെ അനുസരിച്ചായിരിക്കും ഉരുക്കിന്റെ കാഠിന്യം, ഡക്ടിൽ ബലം, വലിവ് ബലം എന്നിവ. കൂടുതൽ കാർബൺ ചേർക്കുകയാണെങ്കിൽ ഉരുക്കിന്റെ കാഠിന്യം, ബലം എന്നിവ വർദ്ധിക്കും. എന്നാൽ മർദ്ദം പ്രയോഗിക്കുമ്പോൾ പൊട്ടിപ്പോകുവാനുള്ള സാദ്ധ്യതയും വർദ്ധിക്കുന്നു. ഇരുമ്പിൽ കാർബണിന്റെ ഏറ്റവും ഉയർന്ന ലേയത്വം  2.14% ആണ്. ഇതിന് 1149&nbsp;°C താപനില ആവശ്യമാണ്. കാർബണിന്റെ അളവ് ഉയരുകയോ താപനില താഴുകയോ ചെയ്താൽ ഉരുക്കിനു പകരം സിമന്റൈറ്റ് ആയിരിക്കും ഉണ്ടാകുന്ന ഉല്പ്പന്നം. 

## ഉരുക്ക് വ്യവസായം
thumb|300px|right|2023 ലെ രാജ്യം തിരിച്ചുള്ള  ഉരുക്ക് ഉല്പാദനം.
അടിസ്ഥാനസൗകര്യങ്ങളിലും വ്യവസായങ്ങളിലും പ്രധാന പങ്ക് വഹിക്കുന്നതിനാൽ, ഉരുക്ക് വ്യവസായം വ്യാവസായിക പുരോഗതിയുടെ ലക്ഷണമായി കണക്കാക്കുന്നു.

ഇന്ത്യയുടേയും ചൈനയുടേയും വ്യാവസായിക കുതിപ്പ് അടുത്തകാലത്തായി ഉരുക്കിന്റെ ആവശ്യകത ഗണ്യമായി ഉയർത്തിയിരിക്കുന്നു. 2000 നും 2005 നും ഇടയിൽ ഉരുക്കിന്റെ ആവശ്യകത 6% വർദ്ധിച്ചു. 2000 നു ശേഷം ഏതാനും ഇന്ത്യൻ ചൈനീസ് കമ്പനികൾ പ്രാമാണ്യം നേടുകയുണ്ടായി, ടാറ്റ സ്റ്റീൽ (2007 ൽ കോറസ് ഗ്രൂപ്പിനെ വാങ്ങി), ഷാങ്ങ്ഹായി ബാ‌ഒസ്റ്റീൽ ഗ്രൂപ്പ് കോർപ്പറേഷൻ, ഷാങ്ങാങ്ങ് ഗ്രൂപ്പ് എന്നിവ അവയിൽപ്പെട്ടതാണ്‌. ആർസലർമിത്തൽ ആണ്‌ ലോകത്തിലെ ഏറ്റവും വലിയ ഉരുക്കു നിമ്മാതാക്കൾ.

## അവലംബം


വർഗ്ഗം:ലോഹസങ്കരങ്ങൾ
മണിത്തക്കാളി

ഏകദേശം നാലടിയോളം ഉയരത്തിൽ വളരുന്നതും ലഘുശിഖരങ്ങളോട് കൂടിയതുമായ ഒരു സസ്യമാണ് **മണിത്തക്കാളി**. ഇത് വഴുതിനയുടെ വർ‌ഗ്ഗത്തിൽ പെട്ടതാണ്. പൂക്കൾ ചെറുതും വെളുത്തതുമാണ്. ഈ ചെടി രണ്ടുതരത്തിൽ കാണപ്പെടുന്നു. ഇതിൽ ഒന്നിന്റെ കായ പഴുക്കുമ്പോൾ ചുവപ്പുനിറത്തിലും രണ്ടാമത്തേതിന്റെ കായ പഴുക്കുമ്പോൾ  നീല കലർ‌ന്ന കറുപ്പുനിറത്തിലും കാണപ്പെടുന്നു. കായ വളരെ ചെറുതാണ്. കയ്പുനിറഞ്ഞ മധുരമായിരിയ്ക്കും പഴുക്കുമ്പോൾ അനുഭവപ്പെടുന്നത്. പ്രകൃതിചികിത്‌സയിൽ വ്യാപകമായി ഉപയോഗിയ്ക്കുന്നുണ്ട്.
## വ്യത്യസ്ത നാമങ്ങൾ
കേരളത്തിൽ പ്രാദേശികമായി **മുളകുതക്കാളി**, **കരിന്തക്കാളി** എന്നിങ്ങനെ  അറിയപ്പെടുന്നു. മണമുള്ളതിനാൽ തമിഴർ ഇതിനെ **മണത്തക്കാളി** എന്നും വിളിക്കുന്നു.
Black nightshade എന്ന ഇംഗ്ലീഷിലും  Solanum nigrum എന്ന് ലാറ്റിനിലും കാകമച്ചി എന്ന് സംസ്കൃതത്തിലും പറയുന്നു.

## ഔഷധമൂല്യം
സമൂലം ഔഷധഗുണമുള്ളതാണ് ഇത്.ത്രിദോഷശമനത്തിന് ഉപയോഗിയ്ക്കുന്നു.ഹൃദ്രോഗത്തിന് ഒരു ഉത്തമ ഔഷധമായി  ഉപയോഗിയ്ക്കുന്നു.മഞ്ഞപ്പിത്തം,വാതരോഗങ്ങൾ,ചർമ്മരോഗങ്ങൾ എന്നിവയ്ക്കും ഒരു പ്രതിവിധി ആയി ഉപയോഗിയ്ക്കുന്നുണ്ട്.

100ഗ്രാം മണിത്തക്കാളിയിലുള്ള പോഷകങ്ങളുടെ ഏകദേശ അളവുകൾ
* ജലാംശം 82.1 ഗ്രാം
* പ്രോട്ടീൻ 8.9ഗ്രാം
* കൊഴുപ്പ് 1.0ഗ്രാം
* ധാന്യകം 5.9ഗ്രാം
* കാൽസ്യം 4.10മി.ഗ്രാം
* ദ്രാവകം 70മി.ഗ്രാം
* ഇരുമ്പ് 20.5മി.ഗ്രാം
* റൈബോഫ്ലേവിൻ 0.5മി.ഗ്രാം
* നിയോസിൻ 0.3മി.ഗ്രാം
* ജീവകം സി 11മി.ഗ്രാം
## രാസഘടകങ്ങൾ
ഗ്ലൈക്കോ ആൽക്കലോയ്ഡുകളായ സൊളസൊനൈൻ, സൊളമാരാർജിൻ , സോലനൈൻ എന്നീ ആൽക്കലോയിഡുകളും അടങ്ങിയിരിയ്ക്കുന്നു.

## രസാദി ഗുണങ്ങൾ
രസം			:ചവർപ്പ്

ഗുണം		:ലഘു, സ്നിഗ്ധം, സരം

വീര്യം			:ഉഷ്ണം

വിപാകം		:കടു

## ഔഷധയോഗ്യഭാഗം
സമൂലം, ഫലം, ഇല
 കായ്
## കൃഷിരീതി
വിത്തുകളാണ് പ്രധന നടീൽ വസ്തു. ഒരു ഹെക്റ്റർ കൃഷിക്ക് ഏകദേശം 200-250 ഗ്രാം വിത്ത് വേണ്ടിവരും. 30 ദിവസമാകുമ്പോൾ പറിച്ചു നടാം. മഴക്കാലത്ത് വരമ്പുകളിലും വേനലിൽ ചാലിലും ആണ് നടുന്നത്. തൈകൾ തമ്മിൽ 30 സെ.മി അകലം വിടാം. നാലു മുതൽ ആറു മാസം പ്രായത്തിൽ ചുവട്ടിൽ നിന്നും 10 സെന്റിമീറ്റർ ഉയരത്തിൽ മുറിച്ചെടുത്ത് തണലത്ത് ഉണക്കുക. ഓവനിൽ 40 ഡിഗ്രി ചൂടിലും ഉണക്കാം. കായ്കൾക്ക് ക്ഷതമേൽക്കാതെ ശ്രദ്ധിക്കണം. ഇത്തരത്തിൽ ഉണക്കിയ ചെടികൾ ഈർപ്പം കടക്കാത്തവിധം സംഭരിക്കാം. ഹെക്റ്റരിൽ നിന്നും 6-8 ടൺ ഉണക്കിയ വിളവ് പ്രതീക്ഷിക്കാം.

## പുറംകണ്ണികൾ
* മറന്നോ, മുളകുതക്കാളിയെ

## അവലംബം

## ചിത്രശാല

വർഗ്ഗം:സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം
പി. കേളുനായർ

ലഘുചിത്രം|പി. കേളുനായർ
മലയാള സംഗീത നാടക പ്രസ്ഥാനത്തിന് നിരവധി സംഭാവനകൾ നൽകിയ വ്യക്തിയാണ് **വിദ്വാൻ പി.കേളുനായർ**(1901-1929).

## ജീവിതരേഖ
### ബാല്യവും വിദ്യാഭ്യാസവും
1901 ജൂൺ 27-ന് കാസർഗോഡ് ജില്ലയിലെ നീലേശ്വരത്ത് കൊമ്പത്തുപയനി വീട്ടിൽ മാണിയമ്മയുടേയും, പനങ്ങാട് സ്വദേശി നായരച്ചൻ വീട്ടിൽ കുഞ്ഞമ്പുനായരുടേയും പുത്രനായി ജനിച്ചു.കുഞ്ഞിക്കേളു എന്നാണ് യഥാർത്ഥനാമം.ചെറുപ്പത്തിൽ തന്നെ സംസ്കൃതവും സോപാനസംഗീതവും അഭ്യസിച്ചു.തന്റെ പതിനാറാം വയസ്സുവരെ ഇദ്ദേഹം സംഗീതാഭ്യാസം നടത്തുകയുണ്ടായി.കൂട്ടത്തിൽ ആയുർവേദം കോട്ടയ്ക്കൽ ആയുർവേദശാലയിൽ നിന്നും 2കൊല്ലക്കാലം പഠിച്ചു.
‍

1918-1919 കാലയളവിൽ ഒന്നരക്കൊല്ലംഉത്തരേന്ത്യയിൽ സൈനികസേവനം അനുഷ്ഠിച്ചു. രോഗബാധിതനായതിനെത്തുടർന്ന് ജോലി നഷ്ടപ്പെടുകയും നാട്ടിൽ തിരിച്ചെത്തുകയും ഉണ്ടായി.മടക്കയാത്രയിൽ കർണ്ണാടകസംഗീതലോകവും തമിഴ്ഭാഷയും സ്വായത്തമാക്കാൻ സാധിച്ചു.തിരികേ നാട്ടിലെത്തിയ ഇദ്ദേഹം അന്ന് ശീലിച്ചുപോന്നിരുന്ന തമിഴ് ചുവയുള്ള നാടകങ്ങളിൽ നിന്നും വിഭിന്നമായി തന്റേതായ ശൈലിയിൽ സംഗീതനാടകങ്ങൾ രചിച്ച് അവതരിപ്പികയും പുതിയൊരു ആസ്വാദനാനുഭവം പ്രദാനം ചെയ്യുകയുമുണ്ടായി.

നാടകങ്ങളിലെ ഇതിവൃത്തങ്ങൾ പുരാണകഥകളെ ആധാരമാക്കിയുള്ളതെങ്കിലും കഥയുടെ ഒഴുക്കിനിടയിൽ ഗാന്ധിജിയും സ്വാതന്ത്ര്യസമരവും വിപ്ലവാദർശങ്ങളും എല്ലാം കേളുനായരുടെ നാടകങ്ങളിൽ സാധാരണമായിരുന്നു.അക്കാലത്ത് നിലനിന്നിരുന്ന തൊട്ടുകൂടായ്മ,ജാതിസ്പർദ്ധ ഇവയ്ക്കെതിരായി തന്റെ തൂലിക ഉപയോഗിച്ചു.നാടകം നടത്തിക്കിട്ടിയിരുന്ന തുക സ്വാതന്ത്ര്യസമരപ്രസ്ഥാനത്തിനു നീക്കിവെച്ചു.

അജാനൂർ ഭാരത് യുവക് സംഘത്തിന്റെ അദ്ധ്യക്ഷൻ,ശക്തി മാസികയുടെ പത്രാധിപർ എന്നീ നിലകളിൽ സേവനമനുഷ്ഠിച്ചിട്ടുണ്ട്.

### മരണം
1929 ഏപ്രിൽ 18-ന് വെള്ളിക്കോത്ത് വിജ്ഞാനദായിനി സംസ്കൃതപാഠശാലയിൽ ആത്മഹത്യ ചെയ്തു.
## പ്രധാന രചനകൾ
### സംഗീതനാടകങ്ങൾ
*ലങ്കാദഹനം(1920)
*ശ്രീകൃഷ്ണലീല അഥവാ ജനാർദ്ദനദാസ്ചരിതം(1921)
*പാക്കനാർചരിതം(1922)
*പാദുകപട്ടാഭിഷേകം(1924)
*കബീർദാസ്ചരിതം(1926)
*
വിവേകോദയം,സമ്പൂർണ്ണരാമായണം,പ്രഹ്ലാദചരിതം തുടങ്ങിയ നാടകങ്ങളും ഉണ്ട്.

### എഴുതി അഭിനയിച്ച പ്രധാന നാടകങ്ങൾ
*ലങ്കാദഹനം
*പാദുക പട്ടാഭിഷേകം
*ശ്രീകൃഷ്ണലീല(ജനാർദനദാസ ചരിതം)
*പാക്കനാർ ചരിതം
*കബീർദാസ ചരിതം
*വിവേകോജയം

## കുറിപ്പുകൾ
വിദ്വാൻ പി. കേളു നായരുടെ ജീവിതത്തെ ആസ്പദമാക്കി എൻ. ശശിധരനും, ഇ.പി. രാജഗോപാലനും ചേർന്ന് രചിച്ച നാടകമാണ് *കേളു*.
## അവലംബം
* മലയാളസംഗീതനാടകചരിത്രം,ഡോ.കെ.ശ്രീകുമാർ,കറന്റ് ബുക്ക്സ് പബ്ലിഷേർസ്,തൃശ്ശൂര്

വർഗ്ഗം:1901-ൽ ജനിച്ചവർ
വർഗ്ഗം: 1929-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാളനാടകകൃത്തുക്കൾ
വർഗ്ഗം:കേരളത്തിലെ സംസ്കൃതപണ്ഡിതർ
വർഗ്ഗം:ആത്മഹത്യ ചെയ്തവർ
ഭാരതീയ ബഹിരാകാശ ശാസ്ത്ര സാങ്കേതിക വിദ്യാപീഠം

**ഭാരതീയ ബഹിരാകാശ ശാസ്ത്ര സാങ്കേതിക വിദ്യാപീഠം** (ഇംഗ്ലീഷ്: Indian Institute of Space Science and Technology, ഹിന്ദി: भारतीय अन्तरिक्ष विज्ञान एवं प्रौद्योगिकी संस्थान) അഥവാ **IIST**  ഭാരതത്തിന്റെ ബഹിരാകാശ ശാസ്ത്ര സാങ്കേതിക പഠനത്തിനുള്ള ദേശീയ സ്ഥാപനമാണ്. 

## ബാഹ്യകണ്ണികൾ

*IISTയെ പറ്റി 
*ISRO

വർഗ്ഗം:കേരളത്തിലെ ശാസ്ത്രഗവേഷണം
വിഭാഗം:വിദ്യാഭ്യാസസ്ഥാപനങ്ങൾ
ട്രാൻസ്ജെൻഡർ

ലിംഗവ്യത്യാസങ്ങളെ സംബന്ധിച്ച പരമ്പരാഗത - മാതൃകയിൽ നിന്നോ, ജന്മനാൽ ഉണ്ടായിരുന്ന ലിംഗത്തിൽ (Cisgender) നിന്നോ വ്യതിയാനം പ്രദർശിപ്പിക്കുന്ന, അഥവാ അതിനനുയോജ്യമല്ലാത്ത ലിംഗ വ്യക്തിത്വം (Gender identity), സ്വഭാവം (Behaviour), ലിംഗ പ്രകാശനം (Gender expression) കാണിക്കുന്ന മനുഷ്യരെ  പൊതുവായി വിശേഷിപ്പിക്കുന്ന പദമാണ് **ട്രാൻസ്ജെൻഡർ (Transgender) ആളുകൾ.**  ഇവരെ **ട്രാൻസ് സ്ത്രീ  (Trans woman ), ട്രാൻസ് പുരുഷൻ (Trans man)** എന്ന് രണ്ടായി തിരിക്കാം. ഭൂരിപക്ഷ  ലിംഗവിഭാഗങ്ങളെ പോലെ മറ്റൊരു ലിംഗവിഭാഗം തന്നെയാണ് ട്രാൻസ് ജെൻഡറുകൾ എന്ന് ഈ രംഗത്തെ ശാസ്ത്രീയ പഠനങ്ങൾ തെളിയിക്കുന്നു.
സമൂഹത്തിൽ ഏറെ അടിച്ചമർത്തപ്പെട്ടവരും പാർശ്വവൽക്കരിക്കപ്പെട്ടവരും ആയ ഒരു ലിംഗവിഭാഗം ആണ് ട്രാൻസ് ജെൻഡേർസ്.  മലയാളത്തിൽ നപുംസകം, ശിഖണ്ഡി, ഹിജഡ, മൂന്നാം ലിംഗം, അപരലിംഗർ, ലിംഗാതീതർ എന്നീ വാക്കുകൾ ഈ വിഭാഗത്തെ ഉദ്ദേശിച്ചു ഉപയോഗിച്ചിരുന്നതാണെങ്കിലും ഇവയൊക്കെ കൂടുതലും ഇവരെ അപമാനിക്കാനോ അവഹേളിക്കാനോ വേണ്ടിയാണ് ഉപയോഗിച്ചു വന്നിരുന്നത്. അതിനാൽ "ട്രാൻസ്ജെൻഡർ" എന്ന വാക്കാണ് ഇന്ന് ഔദ്യോഗികമായി ഉപയോഗിച്ചു വരുന്നത്. ലൈംഗികന്യൂനപക്ഷം എന്നറിയപ്പെടുന്ന **എൽജിബിടിഐഎ** (LGBTIA+) സമുദായത്തിലെ **ടി** (Transgender) എന്ന വിഭാഗമാണ് ഇവർ.

ജനിതകവും ശാരീരികവും മാനസികവുമായ  സവിശേഷതകളാൽ അർപ്പിക്കപ്പെട്ടതും സ്ത്രീ, പുരുഷൻ എന്നിങ്ങനെ മറ്റുള്ളവർ തിരിച്ചറിയുന്നതുമായ ഒരു ഭൂരിപക്ഷ  (Cisgender) വ്യക്തിയുടെ സ്വഭാവം, പെരുമാറ്റം, ശബ്ദം, ചലനം, വസ്ത്രധാരണം, കേശാലങ്കാരം, ശാരീരിക പ്രത്യേകതകൾ, മാനസികാവസ്ഥ  തുടങ്ങിയ ലിംഗ വ്യക്തിത്വങ്ങളിൽ കാണിക്കുന്ന സവിശേഷമായ 'പ്രത്യേകതകളുമായി' ബന്ധപ്പെട്ടാണ് ട്രാൻസ്ജെൻഡർ എന്നൊരാളെ വിശേഷിപ്പിക്കുന്നത്. ഏതെങ്കിലും ഒരു പ്രത്യേക തരം ജെൻഡർ സ്വഭാവത്തെയല്ല ട്രാൻസ്ജെൻഡർ എന്നതുകൊണ്ട് ഉദ്ദേശിക്കുന്നത്. ലിംഗ വ്യത്യാസങ്ങളെക്കുറിച്ചുള്ള പരമ്പരാഗത ധാരണകളും അടയാളങ്ങളും തങ്ങൾക്ക് യോജിക്കുന്നതല്ലെന്ന് തിരിച്ചറിയുന്നവരും അങ്ങനെ കരുതുന്നവരും മാനസികമായി മറ്റൊരു ലിംഗത്തിൽ പെടുന്നവരും പൊതുവായി ഈ ഗണത്തിൽ വരുന്നു.    

മസ്തിഷ്കത്തിന്റെ പ്രത്യേകതയും ഇക്കാര്യത്തിൽ സുപ്രധാന പങ്ക് വഹിക്കുന്നു. പൊതുവേ ഇവരുടെ മസ്തിഷ്‌കം(Brain) എതിർലിംഗത്തിന്റേതിനോട് സമാനമായാണ്  കാണപ്പെടുന്നത്. ഇക്കാരണത്താൽ ഇവരുടെ മാനസികാവസ്ഥയും എതിർലിംഗത്തിന്റേത് ആയിരിക്കും.    

ട്രാൻസ്ജെൻഡർ എന്ന വാക്കിന്റെ പ്രയോഗം 1960- കളിൽ തുടങ്ങിയെങ്കിലും ലിംഗമാറ്റ ശസ്ത്രക്രിയ കൂടാതെ തന്നെ  സ്വന്തം സ്വത്വത്തെ അംഗീകരിച്ചു കൊണ്ട്  ജീവിക്കാനാഗ്രഹിക്കുന്നവരെ വിശേഷിപ്പിക്കുന്നതിനായി 1970 -കളിലാണ് ഈ പദത്തിന് പ്രചാരം ലഭിച്ചത്. 1980 കളിൽ ജനനാലുള്ളതിൽ നിന്ന് വ്യത്യസ്തമായ ലിംഗസ്വഭാവം കാണിക്കുന്നവരെ എല്ലാവരെയും പൊതുവായി വിശേഷിപ്പിക്കുന്ന പദമായി ഇത് വികസിക്കുകയും 1990 കളിൽ ലൈംഗിക ന്യൂനപക്ഷങ്ങൾക്കെതിരായ ചൂഷണം, അവരുടെ അവകാശങ്ങൾ എന്നിവയുമായി ബന്ധപ്പെട്ട് ഒരു രാഷ്ട്രീയ പദമായി മാറുകയും ചെയ്തു. ലിംഗമാറ്റ ശസ്ത്രക്രിയ ചെയ്തവരെ **ട്രാൻസ് സെക്ഷ്വൽ**  (Transsexual) എന്നറിയപ്പെടുന്നു.   

നപുംസകം, ശിഖണ്ടി, ഹിജഡ, ദ്വിലിംഗം എന്നീ പേരുകൾക്ക് പ്രാദേശികമായി പല  അർത്ഥവ്യത്യാസങ്ങളും കണ്ടുവരുന്നു. ലൈംഗികാവയവങ്ങളിൽ വ്യതിയാനം വരുന്നവർ, എതിർലിംഗത്തിന്റെ മാനസികാവസ്ഥ ഉള്ളവർ, എതിർ ലിംഗത്തിലുള്ളവരുടെ വേഷം ധരിച്ച് നടക്കുന്നവർ തുടങ്ങിയ പ്രത്യേകതകൾക്കനുസരിച്ചാണ് ഈ പേരുകൾ നിർണ്ണയിക്കപ്പെടുന്നത്. ലിംഗ സമത്വം (Gender equality) ഭാരതം ഉൾപ്പെടെയുള്ള വിവിധ രാജ്യങ്ങൾ    ഔദ്യോഗികമായി അംഗീകരിക്കുകയും അവരെ ഉൾക്കൊള്ളിച്ചുകൊണ്ടുടുള്ള  നിയമങ്ങൾ കൊണ്ടുവരികയും     ചെയ്തിട്ടുണ്ട്.             


## അവലംബം

## ഇതും കാണുക
*പുരുഷനും സ്ത്രീയും ആവാൻ കഴിയാതെ രേവതി-ഒൺ ഇന്ത്യ 7-8-2010

 

 വർഗ്ഗം:നപുംസകം
വാതകം

right|thumb|വാതകാവസ്ഥയിൽ കണങ്ങൾ സ്വതന്ത്രമായി ചലിക്കുന്നു.
ദ്രവ്യത്തിന്റെ ഒരു അവസ്ഥയാണ് **വാതകം**. ഇതിൽ തന്മാത്ര, അണു, അയോൺ, ഇലക്ട്രോൺ തുടങ്ങിയ പല കണങ്ങളും അടങ്ങിയിരിക്കും. ഇതിന് വ്യക്തമായ ആകൃതിയോ വ്യാപ്തമോ ഉണ്ടായിരിക്കുകയില്ല. ഇതിന്റെ ചലനം ക്രമരഹിതമാണ്. ഖരം, ദ്രാവകം എന്നീ അവസ്ഥകളുമായി താരതമ്യം ചെയ്യുമ്പോൾ വാതകത്തിന്റെ സാന്ദ്രതയും വിസ്കോസിറ്റിയും താഴ്ന്നതാണ്. താപത്തിലും മർദ്ദത്തിലും ഉണ്ടാകുന്ന വ്യതിയാനങ്ങൾ മൂലം ഇത് വളരെയധികം വികസിക്കുകയും ചുരുങ്ങുകയും ചെയ്യും. വാതകത്തിന് വളരെ വേഗത്തിൽ ഡിഫ്യൂഷൻ സംഭവിക്കും. ഉൾക്കൊള്ളുന്ന വസ്തുവിൽ വാതകം മുഴുവനായി വളരെപ്പെട്ടെന്ന് വ്യാപിക്കുന്നതിന് ഇത് കാരണമാകുന്നു.
കൊല്ലം (വിവക്ഷകൾ)

*കൊല്ലം ജില്ല - കേരളത്തിലെ ഒരു ജില്ല 
*കൊല്ലം നഗരം -  കൊല്ലം ജില്ലയിലെ ഒരു നഗരം
*കൊല്ലം - വർഷം എന്ന അർത്ഥത്തിൽ
ഖരം

ദ്രവ്യത്തിന്റെ ഒരു അവസ്ഥയാണ് **ഖരം**. ഈ അവസ്ഥയിൽ വസ്തു ആകൃതിയിലും വ്യാപ്തത്തിലും ഉണ്ടാകുന്ന മാറ്റത്തെ പ്രതിരോധിക്കുന്നു. ഇതിൽ അണുക്കളും തന്മാത്രകളും വളരെ അടുത്തടുത്തായാണ് സ്ഥിതി ചെയ്യുന്നത്. ഈ കണങ്ങൾ വായുവിൽ പ്രത്യേക സ്ഥാനങ്ങളിൽ മറ്റ് കണങ്ങളുമായി ബന്ധപ്പെട്ടാണ് സ്ഥിതി ചെയ്യുന്നത്. ആവശ്യമായ ബലം പ്രയോഗിച്ചാൽ ഈ പ്രത്യേകതകളിൽ വ്യത്യാസം വരുത്താനാകും. സ്ഥിരമായ ഒരു രൂപമാറ്റത്തിന് ഇത് കാരണമാകുന്നു. ഖരങ്ങൾക്ക് താപോർജ്ജമുള്ളതിനാൽ അവയിലെ അണുക്കൾ കമ്പനം ചെയ്യും. എന്നാൽ ഈ ചലനം വളരെ ചെറുതായതിനാൽ സാധാരണ അവസ്ഥയിൽ കാണാനോ അനുഭവിക്കാനോ കഴിയുകയില്ല.
ക്വാണ്ടം സംഖ്യകൾ

ഒരു ഇലക്ട്രോണിന്റെ വിലാസം എന്നു തന്നെ **ക്വാണ്ടം സംഖ്യകളെ** വിശേഷിപ്പിക്കാം.
നാലുതരം ക്വാണ്ടും സംഖ്യകളുണ്ട്.
:#പ്രിൻസിപ്പൾ ക്വാണ്ടം സംഖ്യ
:#അസിമുത്തൽ ക്വാണ്ടം സംഖ്യ
:#കാന്തിക ക്വാണ്ടം സംഖ്യ
:#സ്പിൻ ക്വാണ്ടം സംഖ്യ

## പ്രിൻസിപ്പിൾ ക്വാ‍ണ്ടം സംഖ്യ
പ്രധാന ഊർജ്ജ ഷെല്ലിനെപറ്റിയുള്ള വിവരം നൽകുന്നു.‘n‘ ആണ് ഇതിന്റെ പ്രതീകം. പ്രിൻസിപ്പൾ ക്വാണ്ടം സംഖ്യയുടെ മൂല്യം കൂടുന്നതിനനുസരിച്ച് ന്യൂക്ലിയസിൽ നിന്നുള്ള ഇലക്ട്രോണിന്റെ ദൂരവും, ഊർജ്ജവും കൂടുന്നു.

n-ന്റെ മൂല്യം 1,2,3,4... എന്നിങ്ങനെയാണ്.

n = 1 എന്നത്‍, K ഷെല്ലിനെ സൂചിപ്പിക്കുന്നു.

n = 2 എന്നത്‍, L ഷെല്ലിനെ സൂചിപ്പിക്കുന്നു.

n = 3 എന്നത്‍, M ഷെല്ലിനെ സൂചിപ്പിക്കുന്നു.

n = 4 എന്നത്‍, N ഷെല്ലിനെ സൂചിപ്പിക്കുന്നു.

## അസിമുത്തൽ ക്വാണ്ടം സംഖ്യ
സബ് ഷെല്ലിനെ പറ്റിയുള്ള വിവരം തരുന്നു.ഇതിൽ നിന്നും ഓർബിറ്റലിനെ രൂപത്തെപറ്റി നമുക്ക് മനസ്സിലാക്കുവാൻ സാധിക്കുന്നു. പ്രതീകം l ആണ്. l-ന്റെ മൂല്യം 0 മുതൽ n-1 വരെയുള്ള പൂര്ണ്ണസംഖ്യകളാണ്‌.

l =0 എന്നത്, s സബ് ഷെല്ലിനെ സൂചിപ്പിക്കുന്നു.

l =1 എന്നത്, p സബ് ഷെല്ലിനെ സൂചിപ്പിക്കുന്നു.

l =2 എന്നത്, d സബ് ഷെല്ലിനെ സൂചിപ്പിക്കുന്നു.

l =3 എന്നത്, f സബ് ഷെല്ലിനെ സൂചിപ്പിക്കുന്നു.

l =4 എന്നത്, g(g സബ്ഷെല്ലുള്ള മൂലകങ്ങൾ ഇതുവരെ കണ്ടുപിടിക്കപ്പെട്ടിട്ടില്ല.) സബ് ഷെല്ലിനെ സൂചിപ്പിക്കുന്നു.

## കാന്തിക ക്വാണ്ടം സംഖ്യ

ഓർബിറ്റലിൽ, ഇലക്ട്രോണിന്റെ സ്ഥലക്രമീകരണത്തെക്കുറിച്ചുള്ള വിവരങ്ങൾ നൽകുന്നു. ഇത്  m എന്ന അക്ഷരം വെച്ച് സൂചിപ്പിക്കുന്നു. m-ന്റെ മൂല്യം -l മുതൽ +l  വരെയുള്ള പൂര്ണ്ണസംഖ്യകളാണ്‌.

## സ്പിൻ ക്വാണ്ടം സംഖ്യ

‘s‘ എന്ന അക്ഷരം വെച്ചാണ് സൂചിപ്പിക്കുന്നത്. ഇലക്ട്രോൺ ചുറ്റുന്ന ദിശയെക്കുറിച്ചുള്ള വിവരങ്ങൾ നൽകുന്നു.ഇതിൻ ര ണ്ട് മൂല്യങ്ങൾ വരാം - +1/2,-1/2

ചുരുക്കത്തിൽ,
പി.ജെ. ആന്റണി

മലയാളചലച്ചിത്ര - നാടക രംഗത്തെ ഒരു  അതുല്യ നടൻ ആയിരുന്നു **പി.ജെ. ആന്റണി**. 1973-ൽ രാഷ്ട്രപതിയുടെ സ്വർണ്ണമെഡലിന്‌ അർഹമായ നിർമ്മാല്യം എന്ന ചിത്രത്തിലെ വെളിച്ചപ്പാടിനെ അവതരിപ്പിച്ച്  ഭരത് അവാർഡുനേടിയ പി. ജെ. ആന്റണി അഭിനയ രംഗത്ത് തന്റേതായ സവിശേഷ വ്യക്തിത്വം പുലർത്തിയിരുന്ന ഒരു മഹാ പ്രതിഭയായിരുന്നു.

## ജീവിതരേഖ
1925 ൽ  ആലുവയിൽ ജനിച്ചു. ചെറുപ്പകാലത്തുതന്നെ കമ്യൂണിസ്റ്റുകാരനായ ഇദ്ദേഹം നല്ല നാടകങ്ങൾ നിർമ്മിക്കുക എന്ന ഉദ്ദേശത്തോടുകൂടി പി.ജെ. തീയറ്റേർസ് എന്ന നാടക കമ്പനി രൂപവത്കരിച്ചു. മലയാളസാഹിത്യ - നാടക രംഗങ്ങളിൽ നിലനിന്നിരുന്ന പതിവ് മാമൂൽ സങ്കല്പങ്ങളെ വെല്ലുവിളിച്ചുകൊണ്ട് മലയാള നാടകവേദിയിൽ പുതിയ രൂപവും ഭാവവും ശൈലിയും നൽകുന്നതിൽ ഇദ്ദേഹത്തിന്റെ പങ്ക് വളരെ വലുതാണ്‌. 
## അഭിനയരംഗത്ത്
രണ്ടിടങ്ങഴി എന്ന ചലച്ചിത്രത്തിൽ അഭിനയിച്ചുകൊണ്ട് ചലച്ചിത്ര രംഗത്ത് സജീവമായ ഇദ്ദേഹം, പെരിയാർ എന്ന ചിത്രം സംവിധാനം ചെയ്തുകൊണ്ട് ചലച്ചിത്രസംവിധായകനുമായി. നല്ല അഭിനയത്തിനുള്ള ഫിലിം ഫാൻസ് അസ്സൊസിയേഷന്റെ അഞ്ച് അവാർഡുകൾ പി. ജെ. ആന്റണിക്ക് ലഭിച്ചിട്ടുണ്ട്.

## പ്രധാന നാടകങ്ങൾ
* ചക്രവാളം
* വേഴാമ്പൽ
* മൂഷികസ്ത്രീ
* പൊതുശത്രുക്കൾ
* ഇങ്ക്വിലാബിന്റെ മക്കൾ
* ദീപ്തി
* തീരം
* മണ്ണ്
* ഇത് പൊളിറ്റിക്സ്
## പുരസ്കാരങ്ങൾ
* **1974** -  മികച്ച നടനുള്ള ദേശീയ ചലച്ചിത്രപുരസ്കാരം - (നിർമ്മാല്യം)
* **1973** -  മികച്ച നടനുള്ള കേരളസംസ്ഥാന ചലച്ചിത്രപുരസ്കാരം - (നിർമ്മാല്യം)

വർഗ്ഗം:1923-ൽ ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 14-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മികച്ച നടനുള്ള ദേശീയ ചലച്ചിത്രപുരസ്കാരം ലഭിച്ചവർ
ചെമ്മരിയാട്

കാർഷികമായി വളർത്തുന്ന ഒരു നാൽക്കാലി മൃഗമാണ് **ചെമ്മരിയാട്**. ഇത് ഇരട്ടക്കുളമ്പുള്ള ഒരു മൃഗമാണ്. കാർഷികാവശ്യങ്ങൾക്കായി മെരുക്കിയെടുക്കപ്പെട്ട ആദ്യ മൃഗങ്ങളിലൊന്നാണ് ചെമ്മരിയാട്. ഇറച്ചിക്കും രോമത്തിനും വേണ്ടിയാണ് മനുഷ്യർ ഇതിനെ വളർത്തുന്നത്. ലോകത്തിൽ ഏറ്റവും കൂടുതൽ ഉപയോഗിക്കപ്പെടുന്ന മൃഗരോമം ചെമ്മരിയാടിന്റെ രോമമാണ് (കമ്പിളി). തുകലിനായും പാലിനായും ശാസ്ത്രീയ പരീക്ഷണങ്ങൾക്കായും ഇവയെ വളർത്താറുണ്ട്.

പല പുരാതന സംസ്കാരങ്ങളുടെയും വളർച്ചയിൽ പ്രധാന പങ്ക് വഹിച്ച ഒന്നാണ് ചെമ്മരിയാട് വളർത്തൽ. ഓസ്ട്രേലിയ, ന്യൂസിലാന്റ്, പാറ്റഗോണിയൻ രാഷ്ട്രങ്ങൾ, യുണൈറ്റഡ് കിങ്ഡം എന്നീ രാജ്യങ്ങളാണ് ചെമ്മരിയാട് വളർത്തലിൽ മുൻപന്തിയിൽ നിൽക്കുന്നത്.

## ചിത്രശാല

File:Sheep in Kashmir 2.jpg|thumb|വെള്ളയും ബ്രൗണും നിറങ്ങളിലുള്ള ചെമ്മരിയാടുകൾ

Image:ചെമ്മരിയാടുകൾ.JPG|ചെമ്മരിയാടുകൾ

Image:Herd_Caption.JPG
Image:SheepNdesert.JPG|മരുഭൂമയിലെ ആട്ടിൻ പറ്റം
Image:SheepFeed.JPG
Image:SheepCage.JPG
File:Sheep anatomy.jpg|ചെമ്മരിയാടിന്റെ അവയവങ്ങൾ കരൾ, ഹൃദയം, വൃക്ക


## ഇതും കാണുക
* മൗഫ്ളോൺ

വർഗ്ഗം:വളർത്തുമൃഗങ്ങൾ
വർഗ്ഗം:സസ്തനികൾ
വർഗ്ഗം:ചെമ്മരിയാടുകൾ
ചൂൽ

thumb|200px|ചൂൽ
thumb|200px|left| ഈർക്കിലി കൊണ്ട് നിർമ്മിച്ച് ചൂൽ

പൊടിയും ചെറിയ വസ്തുക്കളും തടുത്തുകളഞ്ഞ് മുറ്റമോ വീടിനകമോ വൃത്തിയാക്കാൻ ഉപയോഗിക്കുന്ന ഒരു ഉപകരണമാണ്** ചൂൽ**.  പ്ലാസ്റ്റിക്, മുടി, അല്ലെങ്കിൽ ചോളം തൊണ്ടകൾ പോലുള്ള വസ്തുക്കളാൽ ഇവ നിർമ്മിക്കുന്നത്.മന്ത്രവാദം, ആചാരപരമായ മാന്ത്രികവിദ്യ എന്നിവയുമായി ബന്ധപ്പെട്ട ഒരു പ്രതീകാത്മക വസ്തു കൂടിയാണ് ചൂൽ.

ദേശഭേദമനുസരിച്ചു ഇവയുടെ രൂപത്തിൽ വ്യതാസം കാണുന്നുണ്ട്. ആദ്യകാലങ്ങളിൽ കേരളത്തിൽ ചൂൽ നിർമ്മിക്കുന്നത് ഈർക്കിലുകൾ കൊണ്ടോ, കവുങ്ങിന്റെ ഇലകൾ ഉപയോഗിച്ചോ ആണ്‌. ഇപ്പോൾ പ്ലാസ്റ്റികിന്റെ ചൂലും വിപണിയിൽ ലഭ്യമാണ്.
## മന്ത്രവാദം

മന്ത്രവാദത്തെ പരാമർശിക്കുമ്പോഴും ചൂലിനു പ്രാധാന്യമുണ്ട്.മന്ത്രവാദിനികൾ പറക്കാൻ ഉപയോഗിക്കുന്നത് ചൂലുകളാണ് എന്നാണ് ഐതിഹ്യം.മന്ത്രവാദിനികൾ ചൂലിൽ പറക്കുന്നതിനെക്കുറിച്ചുള്ള ആദ്യത്തെ അറിയപ്പെടുന്ന പരാമർശം 1453-ലാണ്, ഗില്ലൂം എഡെലിൻ എന്ന പുരുഷ മന്ത്രവാദിയായിരുന്നു ഇത് . മെട്രോ-ഗോൾഡ്വിൻ-മേയറുടെ 1939-ൽ പുറത്തിറങ്ങിയ ദി വിസാർഡ് ഓഫ് ഓസ് എന്ന സിനിമയിൽ, അതിലെ കഥാപാത്രമായ ഒരു മന്ത്രവാദിനി ആകാശത്തിലൂടെ പറക്കാൻ ഒരു ചൂൽ ഉപയോഗിച്ചു 

## അമേരിക്ക
1839-ഓടെ ഐക്യനാടുകളിൽ 303 ചൂല് ഫാക്ടറികൾ ഉണ്ടായിരുന്നുവെന്നും 1919-ൽ അവയുടെ എണ്ണം 1,039 ആയി ഉയർന്നുവെന്നും പറയപ്പെടുന്നു.ഇവയിൽ ഭൂരിഭാഗവും കിഴക്കൻ യുണൈറ്റഡ് സ്റ്റേറ്റ്സിലായിരുന്നു; 1930-കളിലെ മഹാമാന്ദ്യകാലത്ത് ഫാക്ടറികളുടെ എണ്ണം 1939-ൽ 320 ആയി കുറഞ്ഞു.

## പദോൽപ്പത്തി
ചൂൽ എന്നതിന്റെ ഇംഗ്ലീഷ് പദം broom എന്നാണ്. അടിച്ചു വാരാനായി ഉപയോഗിച്ചിരുന്ന Genista പോലുള്ള മുള്ളുള്ള കുറ്റിച്ചെടികളുടെ പേരിൽ നിന്നാണ് ഈ വാക്കിന്റെ ഉത്ഭവം.

## സാംസ്കാരികം
കാനഡയിലെ മെറ്റിസ് വിഭാഗത്തിൽ പെടുന്ന ആളുകൾക്ക് ചൂൽ നൃത്തം ചെയ്യുന്ന പാരമ്പര്യമുണ്ട് .  രണ്ടാം ലോകമഹായുദ്ധസമയത്ത്, അമേരിക്കൻ അന്തർവാഹിനി ജീവനക്കാർ തുറമുഖത്തേക്ക് മടങ്ങുമ്പോൾ തങ്ങളുടെ ബോട്ടിന്റെ കോണിംഗ് ടവറിൽ ഒരു ചൂൽ കെട്ടുമായിരുന്നു, അവർ ശത്രു കപ്പൽ ഗതാഗതത്തിൽ നിന്ന് കടൽ ശുദ്ധീകരിച്ചുവെന്ന് സൂചിപ്പിക്കാനായിരുന്നു ഇത് .
## രാഷ്ട്രീയം

ഇനിപ്പറയുന്ന രാഷ്ട്രീയ പാർട്ടികളുടെ പ്രതീകമായി ഇത് ഉപയോഗിക്കുന്നു: ആം ആദ്മി പാർട്ടി, ഇന്ത്യ ഓൾ പ്രോഗ്രസീവ് കോൺഗ്രസ്, നൈജീരിയ.
## മതപരം
ജൈനമതത്തിൽ, സന്യാസിമാർക്കും കന്യാസ്ത്രീകൾക്കും ഒരു ചെറിയ ചൂൽ ഉണ്ട്, ഉറുമ്പുകളേയും ചെറിയ മൃഗങ്ങളേയും മൃദുവായി ബ്രഷ് ചെയ്യാനും അവയെ ചതയ്ക്കുന്നത് ഒഴിവാക്കാനും. അഹിൻസാ തത്വം പാലിക്കുന്നതിന്റെ ഭാഗമാണിത്.
## ചിത്രശാല

"Arya" sapu biasa.jpg|thumb|സാധാരണ ഫിലിപ്പിനോ സോഫ്റ്റ് ചൂലുകൾ (വാലിസ്-ടാംബോ)
File:Holding Shield and Holding Broom tomb doors, 2 of 2, China, unearthed from Lanjia Yard, Pixian County, Sichuan, Eastern Han dynasty, 25-220 AD, stone - Sichuan Provincial Museum - Chengdu, China - DSC04747.jpg|thumb|ചൈനയിലെ ലാൻജിയ യാർഡ് ൽ കൊത്തി വെച്ച ചിത്രം
Broom in China 01.jpg|thumb|ചൈനയിൽ സാധാരണയായി ഉപയോഗിക്കുന്ന ചൂൽ
Shinchunagon Taira no Tomomori Sweeping the Deck LACMA M.84.31.97.jpg|thumb|സ്വയം കൊല്ലുന്നതിന് മുമ്പ് ചൂലുകൊണ്ട് ഡെക്ക് തൂത്തുവാരുന്ന ജാപ്പനീസ് യോദ്ധാവ്.
Choolu.JPG|thumb|200px|left| ഈർക്കിലി കൊണ്ട് നിർമ്മിച്ച ചൂൽ


## അവലംബം

വർഗ്ഗം:ഉപകരണങ്ങൾ
ഗ്രഹ നീഹാരിക

[thumb|right|200px|NGC 7293, The [Helix Nebula]]

നക്ഷത്രങ്ങളുടെ പരിണാമത്തിന്റെ മുഖ്യധാരാനന്തര ദശയിൽ, നക്ഷത്രങ്ങൾ ചുവന്ന ഭീമൻ ആകുന്ന ഘട്ടത്തിൽ അതിന്റെ പുറം പാളികൾ വികസിക്കുകയും കാമ്പ് സങ്കോചിക്കുകയും ചെയ്യുന്നു. പുറത്തേയ്ക്ക് വികസിച്ചു വരുന്ന പുറം‌പാളികൾ വിവിധ പ്രവർത്തനങ്ങൾ മൂലം നക്ഷത്രത്തിൽ നിന്നു അടർന്നു പോകും. ഇങ്ങനെ അടർന്നു പോകുന്ന ഭാഗത്തിനാണ് **ഗ്രഹ നീഹാരിക** അഥവാ **പ്ലാനെറ്ററി നെബുല** (Planetary Nebula) എന്നു പറയുന്നത്. പ്ലാനെറ്ററി നെബുല എന്നാണ് പേരെങ്കിലും ഇതിനു Planet-മായി ബന്ധമൊന്നും ഇല്ല. ഇതിനെ ejection nebula എന്നാണ് വിളിക്കേണ്ടത് എന്നു ചില ശാസ്ത്രജ്ഞന്മാർ വാദിക്കുന്നു. 95 % നക്ഷത്രങ്ങളും ഇങ്ങനെ ഒരു ദശയിലൂടെ കടന്നു പോകും എന്നാണ് ശാസ്ത്രജ്ഞന്മാരുടെ അഭിപ്രായം. ശാസ്ത്രജ്ഞന്മാർ വളരെയധികം പ്ലാനെറ്ററി നെബുലകളെ കണ്ടെത്തിയിട്ടുണ്ട്.
[thumb|right|250px|NGC 6543, The [Cat's Eye Nebula]]

 

വർഗ്ഗം:പ്ലാനെറ്ററി നെബുലകൾ
വർഗ്ഗം:നക്ഷത്ര പരിണാമം
ഹീലിയം ഫ്ലാഷ്

ചുവപ്പുഭീമൻ നക്ഷത്രത്തിൽ ഹീലിയത്തിന്റെ എരിയൽ തുടങ്ങുന്ന ഘട്ടത്തിനാണു  **ഹീലിയം ഫ്ലാഷ്** (Helium Flash)എന്നു പറയുന്നത്.

ചുവപ്പു ഭീമൻ നക്ഷത്രത്തിന്റെ കാമ്പിൽ ഹൈഡ്രജൻ എല്ലാം സം‌യോജിച്ച് ഹീലിയം ആയി മാറിയിരിക്കും. കാമ്പിലുള്ള ഹീലിയം സംയോജിച്ച് അടുത്ത ഉയർന്ന മൂലകം ഉണ്ടാകണം എങ്കിൽ കാമ്പിലെ താപനില വളരെയധികം ഉയർന്നതായിരിക്കണം. കാമ്പിന്റെ സങ്കോചം മൂലം ഉണ്ടാകുന്ന താപനില ഏതാണ്ട് 108 K ആകുമ്പോൾ ഹീലിയം എരിച്ച് ഊർജ്ജ ഉൽ‌പാദനം തുടങ്ങും. ഇതിനു ഹീലിയം ഫ്ലാഷ് എന്നു പറയുന്നു. 

ഒരു സാധാരണ ലഘുതാരത്തിന്റെ പരിണാമത്തിൽ ഈ രണ്ട് തരത്തിലുള്ള എരിയൽ മാത്രമേ ഉണ്ടാവൂ. കാർബണും ഓക്സിജനുമാണ്‌ ഇതു മൂലം അങ്ങേയറ്റം ഉൽ‌പാദിപ്പിക്കപ്പെടുന്ന മൂലകങ്ങൾ.

വർഗ്ഗം:ജ്യോതിർഭൗതികം
വർഗ്ഗം:നക്ഷത്രജ്യോതിശാസ്ത്രം
വി.ടി. കുമാരൻ

കവി, സംസ്കൃതപണ്ഡിതൻ, അദ്ധ്യാപകൻ, കമ്യൂണിസ്റ്റ് സാഹിത്യചിന്തകൻ, പ്രബന്ധകാരൻ, നാടകഗാനരചയിതാവ്  എന്നീ നിലകളിൽ അറിയപ്പെടുന്ന വ്യക്തിയാണ് **വി.ടി. കുമാരൻ** (ജൂലൈ 1,1927 - ഒക്ടോബർ 11, 1986). കോഴിക്കോട് ജില്ലയിലെ വടകരയിലായിരുന്നു ജനനം.

## ജീവിതരേഖ
എസ്. കോരന്റെയും തിരുവാലയുടേയും മകനായി 1927 ജൂലൈ 1നു കോഴിക്കോട് ജില്ലയിലെ വടകരയിൽ ജനിച്ചു.
പ്രാഥമിക വിദ്യാഭ്യാസത്തിനുശേഷം സംസ്കൃത പണ്ഡിതനായിരുന്ന കാവിൽ പി. രാമൻ പണിക്കരിൽ നിന്നും സംസ്കൃതം അഭ്യസിച്ചു. തുടർന്ന് പട്ടാമ്പി കോളേജിൽ നിന്നും സംസ്കൃതം വിദ്വാൻ പരീക്ഷ പാസ്സായി. മടപ്പള്ളി ഫിഷറീസ് സ്കൂളിൽ അദ്ധ്യാപകനായിരുന്നു. ആദ്യം പ്രൈമറി സ്കൂളിലും പിന്നീട് ഹൈസ്കൂളിലും അദ്ധ്യാപകനായി ജോലി ചെയ്തു. 1972ൽ വി. ടി. കുമാരന് മികച്ച അദ്ധ്യാപകനുള്ള സംസ്ഥാന സർക്കാർ പുരസ്കാരം ലഭിച്ചു.  കേരള സാഹിത്യ അക്കാദമി, തുഞ്ചൻ സ്മാരക സമിതി എന്നിവയിൽ അംഗമായി പ്രവർത്തിച്ചിട്ടുണ്ട്. ശാന്തയാണ് ഭാര്യ. ഗായകൻ വി.ടി. മുരളി മകനാണ്.
1986 ഒക്ടോബർ 11ന് അദ്ദേഹം അന്തരിച്ചു.

## കൃതികൾ
* നീലക്കടമ്പ് 
* ഓണക്കിനാവുകൾ
* വോൾഗയിലെ താമരപ്പൂക്കൾ (കവിതകൾ) - 1969
* വി.ടി. കുമാരന്റെ തെരഞ്ഞെടുത്ത കവിതകൾ - 1987
* വി.ടി. കുമാരന്റെ തെരഞ്ഞെടുത്ത ലേഖനങ്ങൾ - 1987

## പുരസ്കാരങ്ങൾ
*മികച്ച അദ്ധ്യാപകനുള്ള സംസ്ഥാന സർക്കാർ പുരസ്കാരം -1972

## അവലംബം


വർഗ്ഗം:1927-ൽ ജനിച്ചവർ
വർഗ്ഗം: 1986-ൽ മരിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:ഒക്ടോബർ 12-ന് മരിച്ചവർ

വർഗ്ഗം:മലയാളകവികൾ
വർഗ്ഗം:1927-ൽ ജനിച്ചവർ
വർഗ്ഗം:1986-ൽ മരിച്ചവർ
മാക്ട ഫെഡറേഷൻ

thumb|200px|മാക് ടയുടെ ഔദ്യോഗിക മുദ്ര. 
മലയാളചലച്ചിത്ര രംഗത്തെ സാങ്കേതിക പ്രവർത്തകരുടെ കൂട്ടായ്മയാണ് **മാക്ട ഫെഡറേഷൻ**.Malayalam Cine Technicians Association Federation എന്നതിൻറെ ചുരുക്കരൂപമാണ് 'MACTA'. മലയാള സിനിമാരംഗത്തെ 19 യൂണിയനുകളുടെ കൂട്ടായ്മയാണ് മാക്ട. ഫെഡറേഷന്റെ നിലവിലുള്ള പ്രസിഡണ്ട് കാനം രാജേന്ദ്രനും, ജനറൽ സെക്രട്ടറി ടി.എം. സുകുമാരപ്പിള്ളയുമാണ്. 
## അവലംബം

വർഗ്ഗം:മലയാള ചലച്ചിത്ര സംഘടനകൾ
ജി.എസ്.എൽ.വി. III

ഇന്ത്യൻ സ്പേസ് റിസർച്ച് ഓർഗനൈസേഷൻ നിർമിച്ചുകൊണ്ടിരിക്കുന്ന ഒരു റോക്കറ്റാണ് ജി.എസ്.എൽ.വി. III (ജിയോസിങ്ക്രണസ് സാറ്റലൈറ്റ് ലോഞ്ച് വെഹിക്കിൾ-III **GSLV-III** or **Geosynchronous Satellite Launch Vehicle-MarkIII**). ഈ റോക്കറ്റ് ഭൂസ്ഥിര ഉപഗ്രഹങ്ങൾ വിക്ഷേപിക്കുന്നതിന് വേണ്ടിയുള്ളതാണ്. ജി.എസ്.എൽ.വി. എന്ന റോക്കറ്റിന്റെ പിൻഗാമിയാണ്. പൂർണമായും ഇന്ത്യൻ സാങ്കേതിക വിദ്യയിൽ നിർമിച്ച ക്രെയോജനിക് എഞ്ചിനുള്ള ആദ്യ റോക്കറ്റാണ് ജി.എസ്.എൽ.വി. III.
## പ്രത്യേകതകൾ
* മൊത്തം ഉയരം: 43.43 m
* ആകെ ഭാരം: 640 t
* ആകെ ഘട്ടങ്ങൾ: 3
* പ്രയോഗിക്കുന്നഭാരം: 10 t to LEO or 4-6 t to GTO (approx)
* വിക്ഷേപണ ഭ്രമണപഥം: Geosynchronous Transfer Orbit (GTO) 180 x 36,000 km
## താരതമ്യപ്പെടുത്താവുന്ന മറ്റു റോക്കറ്റുകൾ
*എരിയൻ 4
*ഡെൽറ്റ III
*ഡെൽറ്റ IV (മീഡിയം)
*Angara (A5)
*ഫാൽക്കൺ 9
*സെനിത്
## പുറത്തേക്കുള്ള കണ്ണികൾ
*Bharat-Rakshak GSLV-III information 
*New Scientist article including GSLV-III diagram

വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:സാറ്റലൈറ്റ് ലോഞ്ച് വെഹിക്കിൾസ്
മാഫിയ

ഒരു സിസിലിയൻ രഹസ്യ കുറ്റവാളി സംഘടനയാണ് **മാഫിയ**. **കോസ നോസ്ട്ര** എന്നും അറിയപ്പെടുന്നു. 19ആം നൂറ്റാണ്ടിൽ ഇറ്റലിയിലെ സിസിലിയിലാണ് ഇത് സ്ഥാപിക്കപ്പെട്ടതെന്ന് കരുതിവരുന്നു. 19ആം നൂറ്റാണ്ടിന്റെ മദ്ധ്യകാലഘട്ടത്തിൽ സിസിലിയിൽ നിന്നും തെക്കൻ ഇറ്റലിയിൽ നിന്നും ഉണ്ടായ കുടിയേറ്റത്തെ തുടർന്ന് യുണൈറ്റ്ഡ് സ്റ്റേറ്റ്സിന്റെ കിഴക്കൻ തീരങ്ങളിലേക്കും ഓസ്ട്രേലിയയിലേക്കും ഈ സംഘടന വ്യാപിക്കുകണ്ടായി. തെക്കേ അമേരിക്കയിൽ എല്ലാ ഇറ്റാലിയൻ ക്രിമിനൽ സംഘടനകളേയും സൂചിപ്പിക്കാൻ മാഫിയ എന്ന വാക്ക് ഉപയോഗിക്കുന്നു.

സിസിലിയൻ കോസ നോസ്ട്ര നൂറുഅകണക്കിന് മാഫിയ സംഘങ്ങളുടെ ഒരു കൂട്ടായ്മയാണ്. മിക്ക സിസിലിയകാരും മാഫിയ അംഗങ്ങളെ കുറ്റവാളികളായല്ല മറിച്ച് തങ്ങളുടെ സം‌രക്ഷകരായാണ് കാണുന്നത്. അവരുടെ അഭിപ്രായത്തിൽ സർക്കാർ ദരിദ്രർക്കും ബലഹീനർക്കും സം‌രഷണം നൽകുന്നില്ല.

## അവലംബം


വർഗ്ഗം:അധോലോക കുറ്റകൃത്യങ്ങൾ
വർഗ്ഗം:സംഘടിത കുറ്റകൃത്യങ്ങൾ
പാപ്പ

**പാപ്പ** അല്ലെങ്കിൽ **പോപ്പ്** എന്നത് റോമിലെ മാർപ്പാപ്പമാരെയും അലക്സാണ്ട്രിയാ പാത്രിയർക്കീസുമാരെയും മറ്റ് ചില ക്രൈസ്തവ മത നേതാക്കന്മാരെയും വിളിച്ചുവരുന്ന പേരാണ്. ക്രിസ്മസ് ആചരണവുമായി ബന്ധപ്പെട്ട സാന്താക്ലോസ് എന്ന കഥാപാത്രവും പാപ്പാ എന്ന് വിളിക്കപ്പെടുന്നു. പിതാവ് എന്നർത്ഥമുള്ള പാപ്പാസ് () എന്ന ഗ്രീക്ക് പദത്തിൽ നിന്നാണു പാപ്പാ ( ) എന്ന ലത്തീൻ എന്ന പദമുണ്ടായത്. അതിൽ നിന്നു ഇംഗ്ലീഷിലെ പോപ്പ് (Pope), മലയാളത്തിലെ മാർപ്പാപ്പ എന്നീ പദങ്ങളുമുണ്ടായി. നാഥൻ എന്നർത്ഥമുള്ള മാർ  എന്ന സുറിയാനി പദവും പാപ്പ എന്ന പദവും ചേർന്നാണ് **നാഥനായ പിതാവ്** അതായത് **മാർപ്പാപ്പ** എന്നപ്രയോഗമുണ്ടായത്. ഇത് സാധാരണയായി റോമൻ കത്തോലിക്കാ സഭാധ്യക്ഷനെ സുറിയാനി ക്രിസ്ത്യാനികൾ വിളിക്കുന്ന പദപ്രയോഗമാണ്. 

അലക്സാണ്ഡ്രിയയിലെ പതിമൂന്നാമത്തെ ബിഷപ്പായ ഹെരാക്ലസ് പാപ്പ (ക്രി. വ. 231-248) ആണു ക്രൈസ്തവ ലോകത്ത് ആദ്യമായി പാപ്പ സംബോധന ചെയ്യപ്പെട്ട മെത്രാൻ.

## വിവിധ ഉപയോഗങ്ങൾ

* മാർപ്പാപ്പ, കത്തോലിക്കാ സഭയുടെ  പരമാദ്ധ്യക്ഷനും വത്തിക്കാൻ നഗരരാജ്യത്തിന്റെ ഭരണാധിപനും
* അലക്സാണ്ട്രിയാ പാപ്പ - അലക്സാണ്ട്രിയൻ സഭാധ്യക്ഷന്മാരുടെ സ്ഥാനനാമം
**കോപ്റ്റിക് പാപ്പ കോപ്റ്റിക് ഓർത്തഡോക്സ് സഭയുടെ സഭാധ്യക്ഷൻ
* ക്രിസ്മസ് പാപ്പ - ക്രിസ്മസ് ആചരണവുമായി ബന്ധപ്പെട്ട ഒരു ഐതിഹ്യ കഥാപാത്രം.

## വ്യക്തികൾ
* ഫ്രാൻസിസ് പാപ്പ- (ജനനം: 1936), ഇപ്പോഴത്തെ റോമാമാർപ്പാപ്പ 
** കത്തോലിക്കാസഭയിലെ റോമൻ പാപ്പമാരുടെ പട്ടിക
** പതിനാറാമൻ പാപ്പ,  മുൻ റോമൻ പാപ്പ

* തവാദറോസ് രണ്ടാമൻ പാപ്പ ,  ഇപ്പോഴത്തെ കോപ്റ്റിക് ഓർത്തഡോക്സ്  അലക്സാണ്ട്രിയാ പാപ്പ
** ഷെനൂദാ മൂന്നാമൻ പാപ്പ, മുൻ കോപ്റ്റിക് ഓർത്തഡോക്സ് അലക്സാണ്ട്രിയാ പാപ്പ
** കോപ്റ്റിക് ഓർത്തഡോക്സ് സഭയിലെ കോപ്റ്റിക് പാപ്പാമാരുടെ പട്ടിക

* തിയോഡോർ രണ്ടാമൻ പാപ്പ ഇപ്പോഴത്തെ അലക്സാണ്ട്രിയൻ ഗ്രീക്ക് ഓർത്തഡോക്സ് സഭയുടെ പാപ്പ
**ഗ്രീക്ക് ഓർത്തഡോക്സ് അലക്സാണ്ട്രിയാ പാപ്പാമാരുടെ പട്ടിക

## അവലംബം

വർഗ്ഗം:ക്രൈസ്തവ പൗരോഹിത്യ ശ്രേണി
യാക്കു്സ

[thumb|250px|[ജാപ്പനീസ് ഭാഷ|ജാപ്പനീസ് കട്ടക്കാനാ ലിപിയിൽ യാക്കു്സ എന്നെഴുതിയിരിക്കുന്നു]]
ജപ്പാനിലെ പരമ്പരാഗത കുറ്റവാളി സംഘടനകൾക്ക് പൊതുവായി പറയുന്ന പേരാണ് **യാക്കു്സ**(ヤクザ അല്ലെങ്കിൽ やくざ ). **ഗോക്കുദോ**, **വയലൻസ് ഗ്രൂപ്പ്** എന്നീ പേരുകളിലും അറിയപ്പെടുന്നു. 17ആം നൂറ്റണ്ടിലാണ് ഇത് സ്ഥാപിതമായതെന്ന് കരുതപ്പെടുന്നു. ഇന്ന് ലോകത്തിലെ ഏറ്റവും വലിയ കുറ്റകൃത്യ സംഘടനകളിൽ ഒന്നാണ് യാക്കൂസ. ജപ്പാനിൽത്തന്നെ ഇതിന് ഏതാണ്‌ട് 84,700 അംഗങ്ങളുണ്ട്... ഭീഷണിപ്പെടുത്തി പണം വാങ്ങൽ , നിയമ വിരുദ്ധ ചൂതാട്ടം, ചൂതാട്ടകേന്ദ്രം, വേശ്യാവൃത്തി, കള്ളക്കടത്ത് എന്നിവയാണ് ഇവരുടെ പ്രധാന വരുമാന മേഖലകൾ.

## അവലംബം


വർഗ്ഗം:അധോലോകസംഘങ്ങൾ
ട്രയാഡ്

ഹോങ് കോങും മകൗവും കേന്ദ്രമാക്കി പ്രവർത്തിക്കുന്ന അധോലോക സംഘടനയുടെ പല ശാഖകളേയും സൂചിപ്പിക്കാൻ ഉപയോഗിക്കുന്ന പേരാണ് **ട്രയാഡ്**(ചൈനീസ്:合會). തായ്‌വാൻ, ചൈന എന്നിവിടങ്ങളിലും ഇത് പ്രവർത്തിക്കുന്നു. ലോകമെമ്പാടും ചൈനീസ് ജനവാസമുള്ള സാൻ ഫ്രാൻസിസ്കോ, സിംഗപ്പൂർ തുടങ്ങി പല നഗരങ്ങളിലും രാജ്യങ്ങളിലും ട്രയാഡ് പ്രവർത്തിക്കുന്നുണ്ട്.

മയക്കുമരുന്ന് വ്യാപാരം, വാടകക്കൊല, കുഴൽപണം, ചൂതാട്ടം, വേശ്യാപ്രവർത്തനം, വാഹന മോഷണം, കവർച്ച തുടങ്ങിയവയാണ് ഇവരുടെ പ്രധാന പ്രവർത്തന മേഖല. ഇന്ന് ട്രയാഡ്സിന്റെ പ്രധാന വരുമാനം തുണിത്തരങ്ങൾ, കമ്പ്യൂട്ടർ സോഫ്റ്റ്‌വേർ, സംഗീത സീഡികൾ, സിനിമാ വിസിഡി/ഡിവിഡികൾ എന്നിവയുടെ വ്യാജ പതിപ്പ് ‍വ്യാപാരത്തിൽ നിന്നാണ്. പുകയില, മദ്യം എന്നിവയുടെ കള്ളക്കടത്ത് വ്യാപാരവും ഇവർക്കുണ്ട്.

വർഗ്ഗം:അധോലോകസംഘങ്ങൾ
ദശാവതാരം (ചലച്ചിത്രം)

കമലഹാസൻ നായകനായി 2008-ൽ പുറത്തിറങ്ങിയ തമിഴ് ചലച്ചിത്രമാണ് ***ദശാവതാരം***. ഈ ചിത്രത്തിൽ കമലഹാസൻ വ്യത്യസ്തമായ പത്ത് വേഷങ്ങളിൽ അഭിനയിച്ചിരിക്കുന്നു. ഒരു ചലച്ചിത്രത്തിൽ ഒരേ നടൻ പത്തുവേഷങ്ങളിൽ അഭിനയിക്കുന്നത് ലോകചലച്ചിത്ര ചരിത്രത്തിൽതന്നെ ആദ്യമായാണ്. കെ. എസ്. രവികുമാർ ആണ് ചിത്രത്തിന്റെ സം‌വിധായകൻ. ഈ ചിത്രത്തിൽ [അസിനാണ് നായിക.[മല്ലിക ഷെറാവത്, ജയപ്രദ, നെപ്പോളിയൻ എന്നിവരാണ് മറ്റു പ്രധാനവേഷങ്ങളിൽ അഭിനയിക്കുന്നത്. ചിത്രത്തിന് സംഗീതം നൽകിയിരിക്കുന്നത് ഹിമേഷ് രേഷമ്മിയയും നിർമ്മാണം നിർവഹിച്ചിരിക്കുന്നത് വേണു രവിചന്ദ്രനും ആണ്. 65 കോടി രൂപ മുടക്കിയാണ് ചിത്രം നിർമ്മിച്ചത്.

2008 ജൂൺ 13-ന്‌ ഈ ചിത്രം ആയിരം പ്രിന്റുകളുമായി തീയേറ്ററിൽ തമിഴ് ഭാഷയിലും തെലുഗു ഭാഷയിലും പ്രദർശനം ആരംഭിച്ചു.

## അഭിനേതാക്കൾ
* കമലഹാസൻ - 10 വേഷങ്ങളിൽ:രംഗരാജ നമ്പി, ഗോവിന്ദരാജൻ രാമസ്വാമി, ജോർജ്ജ് ബുഷ്, അവതാർ സിങ്, ക്രിസ്റ്റ്യൻ ഫ്ലെച്ചർ, ഷിങ്ഹെൻ നരഹാസി, ക്രിഷ്ണവേണി, വിൻസെന്റ് പൂവരാഗൻ, കല്ഫുള്ള മുക്താർ, ബൽറാം നായിഡു.

*അസിൻ തോട്ടുങ്കൽ- 2 വേഷങ്ങളിൽ:കൊത്തായി രാധാ,അൻഡാൽ.

* മല്ലിക ഷെരാവത് - ജാസ്മിൻ
* ജയപ്രദ - രഞിജിതാ സിങ്
* നെപ്പോളിയൻ - കുലോത്തുഗ്ഗാ ചോലാ II

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:2008-ൽ പുറത്തിറങ്ങിയ തമിഴ് ചലച്ചിത്രങ്ങൾ
ഹീമോഫീലിയ

രക്തം കട്ട പിടിക്കുവാൻ സഹായിക്കുന്ന മാംസ്യങ്ങളായ ഫാക്ടർ എട്ടിൻറെയോ ഫാക്ടർ ഒമ്പതിന്റെയോ അഭാവം (കുറവ്) മൂലം ഉണ്ടാകുന്ന ഒരു രോഗമാണ് **ഹീമോഫീലിയ** അഥവാ **രക്തം കട്ട പിടിക്കായ്മ** (haemophilia). ഇംഗ്ലണ്ടിലെ രാജകുടുംബത്തിൽ ഈ അസുഖം ഉണ്ടായിരുന്നത്കൊണ്ട് ഇതിന് രാജകീയരോഗം എന്നും പേരുണ്ട്. കൂടാതെ ക്രിസ്മസ് രോഗം എന്നു വിളിക്കുന്നതും ഈ രോഗത്തെയാണ്‌.
## പേരിനുപിന്നിൽ
ഗ്രീക്ക് ഭാഷയിലെ രക്തം എന്നർത്ഥമുള്ള *haima* സ്നേഹം എന്നർത്ഥമുള്ള *philia* എന്നീവാക്കുകളിൽ നിന്നാണ് Haemophilia എന്ന പദം ഉണ്ടായത് 
## കാരണം
നമ്മുടെ ശരീരത്തിൽ രക്തം കട്ടപിടിക്കുവാൻ സഹായിക്കുന്ന 12 ഘടകങ്ങളാണുള്ളത്. ഇവയെ ക്ലോട്ടിങ് ഫാക്ടറുകളെന്ന് പറയാം. ഇവ രക്തത്തിലെ പ്ലെറ്റ് ലെറ്റുകളുമായി ചേർന്ന് പ്രവർത്തിച്ചാണ് രക്തം കട്ടപിടിക്കുക. ഇവയിൽ എട്ട്, ഒമ്പത് എന്നിവയിൽ  ഒന്ന് ഇല്ലാതാവുകയോ, കുറച്ചു മാത്രം ഉണ്ടാവുകയോ ചെയ്യുന്ന അവസ്ഥയാണ് ഹീമോഫീലിയ.രക്തം കട്ടപിടിക്കാനുള്ള ഘടകത്തിന്റെ അഭാവം കണക്കിലെടുത്ത് എ.ബി എന്നിങ്ങനെ രണ്ടായി ഹീമോഫീലിയയെ തരംതിരിക്കാം.രക്തം കട്ട പിടിക്കാതിരിക്കുന്ന അവസ്ഥ അഥവാ ഹീമോഫീലിയ ഒരു ജനിതകവൈകല്യമാണ്‌. അമ്മയുടെ എക്സ്‌ ക്രോമസോമിലെ ഈ ജീൻ വികലമായാൽ ആൺകുട്ടികളിൽ ഈ അസുഖം വരാവുന്നതാണ്‌ കാരണം ഇതിനെ മറയ്ക്കാനുള്ള പകരം ജീൻ എക്സ്‌ ക്രോമസത്തിലേയുള്ളു. വൈയിൽ ഇല്ല.

## ലക്ഷണങ്ങൾ
ഈ രോഗം കൂടുതലായി പ്രകടമാകുന്നത് ആൺകുട്ടികളിലാണ്. ഇത്തരം രോഗികളുടെ ശരീരം എവിടെയെങ്കിലും തട്ടുകയോ മുട്ടുകയോ ചെയ്താൽ രക്തം കട്ടപിടിക്കാൻ താമസമുള്ളതിനാൽ അവിടങ്ങളിൽ ശരീരഭാഗം മുഴച്ചുവരിക,ശരീരത്തിൽ രക്തസ്രാവമുണ്ടായാൽ രക്തം നിലക്കാത്ത അവസ്ഥ എന്നിവയാണ് ഈ രോഗത്തിൻറെ പ്രധാന ലക്ഷണങ്ങൾ.

## പ്രതിവിധി
അഭാവമുള്ള ഫാക്ടറിന്റെ കുത്തിവെപ്പാണ് ഈ രോഗത്തിനുള്ള പ്രതിവിധി.

## അവലംബം

## ഇവയും കാണുക
* ജീവകം കെ
ലോക ജലദിനം

thumb|250px| '''71 % - Н<sub>2</sub>O'''

എല്ലാ വർഷവും മാർച്ച് 22 നാണ് **ലോക ജലദിനം** ആയി ആചരിക്കുന്നത്. ജലം ഓരോ തുള്ളിയും സൂക്ഷിച്ച് ഉപയോഗിക്കേണ്ടതിന്റെ ആവശ്യകത ലോകജനതയെ മനസ്സിലാക്കുകയാണ് ജലദിനാചരണത്തിന്റെ ലക്ഷ്യം.. ലോക ജലദിനമെന്ന നിർദ്ദേശം ആദ്യമായി ഉയർന്നുവന്നത് 1992-ൽ ബ്രസീലിലെ റിയോവിൽ ചേർന്ന യു.എൻ. കോൺഫറൻസ് ഓൺ എൻവയൺമെന്റ് ആൻഡ് ഡവലപ്‌മെന്റിലാണ് (UNCED). ഇതേ തുടർന്ന് യു.എൻ. ജനറൽ അസംബ്ലി 1993 മാർച്ച് 22 മുതൽ ഈ ദിനം ലോക ജലദിനമായി ആചരിക്കുവാൻ തീരുമാനിച്ചു..

### ലോക ജലദിനാചരണ ഹേതു
അടുത്ത മഹായുദ്ധം നടക്കാൻ പോകുന്നത് കുടിവെള്ളത്തിന് വേണ്ടിയായിരിക്കും എന്നൊരു പറച്ചിലുണ്ട്. കുടിവെള്ളത്തിന് സ്വർണത്തേക്കാൾ വിലവരുന്ന കാലത്തേക്ക് ലോകം മാറികൊണ്ടിരിക്കുന്നു. ജനസംഖ്യ വർദ്ധിക്കുകയും ഭൂമിയിൽ ജലം കുറയുകയും ചെയ്യുന്ന സ്ഥിതി വരാൻ പോകുന്നു. ഇന്ത്യ ഉൾപ്പെടെയുള്ള രാജ്യങ്ങൾ കടുത്ത ജലക്ഷാമം അനുഭവപ്പെടുന്ന രാജ്യങ്ങളുടെ പട്ടികയിലേക്ക് നീങ്ങുന്നു. കുടിവെള്ള സ്രോതസ്സുകളെല്ലാം ദിനം പ്രതി മലിനമായിക്കൊണ്ടിരിക്കുകയാണ്. മഹാനദികൾ ഇന്ന് മാലിന്യക്കൂമ്പാരങ്ങളാണ്. കിണറുകളും കുളങ്ങളും രാസവസ്തുക്കളാലും ഖരമാലിന്യങ്ങളാലും അന്യമായി മാറുന്നു. ലോക ജലദിനത്തിൽ ഓർമ്മിക്കപ്പെടേണ്ട വസ്തുതകൾ ഇവയെല്ലാമാണ്.
## ലോക ജലദിനാചരണ വിഷയം
***1994**  - Caring for our Water Resources is Everybody's Business
***1995** - Women and Water
***1996** - Water for Thirsty Cities
***1997** -  The World's Water: Is there enough?
***1998** - Groundwater – The Invisible Resource
***1999** - Everyone Lives Downstream
***2000** - Water for the 21st century (21-ാം നൂറ്റാണ്ടിനു വേണ്ടി ജലം)
***2001** - Water for Health (ആരോഗ്യത്തിനു വേണ്ടി ജലം)
***2002** - Water for Development (വികസനത്തിനു വേണ്ടി ജലം)
***2003** - Water for Future (ഭാവിയ്കു വേണ്ടി ജലം)
***2004** -Water and Disasters (ജലവും ദുരന്തങ്ങളും)
***2005** - Water for Life 2005–2015 (ജീവിതത്തിനുള്ള വേണ്ട ജലം 2005-2015)
***2006** -Water and Culture (ജലവും സംസ്കാരവും)
***2007** -Coping With Water Scarcity
***2008** - Sanitation (ശുചിത്വം)
***2009** -Trans Waters
***2010** - Clean Water for a Healthy World
***2011** - Water for Cities: Responding to the urban Challenge
***2012** - Water and Food Security: The World is Thirsty Because We are Hungry
***2013** -Water Cooperation (ജല സഹകരണം)
***2014**- Water and Energy (ജലവും ഊർജ്ജവും)
***2015** - Water and Sustainable Development (ജലവും സുസ്ഥിര വികസനവും)
***2016** – Better Water, Better Jobs
***2017** – Why Waste Water?
***2018** – Nature for Water
***2019** – Leaving No One Behin
***2020** – Water and Climate Change
***2021 -** Valuing Water (ജലം അമൂല്യമാണ്)

## ദേശീയ ജലദിനം
.ഡോക്ടർ ബി.ആർ. അംബേദ്കറുടെ ജന്മദിനമായ ഏപ്രിൽ 14 ദേശീയ ജലദിനമായി ഇന്ത്യയിൽ ആചരിക്കുന്നു.

## പുറത്തേക്കുള്ള കണ്ണികൾ

# http://www.worldwaterday.org/
# ലോക ജലദിനം 2021, ലൂക്ക സയൻസ് പോർട്ടൽ

വർഗ്ഗം:വിശേഷദിനങ്ങൾ
വർഗ്ഗം:മാർച്ച് 22
കൂർമ്മം (അവതാരം)

ഹൈന്ദവ പുരാണപ്രകാരം മഹാവിഷ്ണുവിന്റെ രണ്ടാമത്തെ അവതാരമാണ് **കൂർമ്മം**.
ദുർവാസാവ് മഹർഷിയുടെ ശാപം നിമിത്തം ജരാനര ബാധിച്ചുപോയ ദേവന്മാർ, തങ്ങളുടെ  ജരാനര പാലാഴി കടഞ്ഞെടുത്ത് അമൃതം ഭക്ഷിച്ചാൽ മാറുമെന്ന് മനസ്സിലാക്കി. അതിൻപ്രകാരം ദേവാസുരന്മാർ പാലാഴി കടയാൻ തുടങ്ങി. മന്ദരപർവതം കടകോലും വാസുകി എന്ന സർപ്പം കയറുമാക്കി പാലാഴി മഥനം ആരംഭിച്ചു. ഈ സമയം ആധാരമില്ലാത്തതിനാൽ, സമുദ്രത്തിലാണ്ടുപോയ മന്ഥരപർവതത്തെ പൂർവസ്ഥിതിയിൽ എത്തിയ്ക്കുന്നതിനായാണ് വിഷ്ണു ആമയായ് അവതാരമെടുത്തു. തന്റെ പുറത്തുതാങ്ങി പർവതത്തെ മേല്പോട്ടുയർത്തി.

വർഗ്ഗം:ദശാവതാരം
നരസിംഹം (വിവക്ഷകൾ)

* നരസിംഹം - മഹാവിഷ്ണുവിന്റെ ഒരു അവതാരം
* നരസിംഹം (ചലച്ചിത്രം) - ഒരു മലയാള ചലച്ചിത്രം